Kazarmas

Kazarmas ir specializētas ēkas, kas domātas karaspēka daļas personālsastāva pastāvīgai izvietošanai.

Tās var būt gan kā atsevišķas ēkas noteiktā teritorijā, gan arī kā slēgts ēku komplekss. Kazarmās atrodas dzīvojamās, dienesta un mācību telpas. Tās nereti sauc par disciplīnas kalvēm. Disciplīnas uzturēšanai palīdz tas, ka kazarmās karavīri ir atdalīti no civilās dzīves. Pirmās kazarmu tipa ēkas parādījās jau Senajā Romā un Kartāgā. Vēlāk kazarmu celtniecība atjaunojās līdz ar patstāvīgas armijas izveidošanos. 16. gadsimtā tās sāka celt Spānijā, 17. gadsimtā Francijā un citās valstīs. Mūsdienās kazarmas parasti ir iežogotas un ieeja tajās tiek apsargāta. Biežāk tajās izvieto obligātā militārā dienestā dienošos karavīrus, bet profesionālā militārā dienesta karavīri var izvēlēties, kur dzīvot laikā ārpus mācībām un dienesta. Kazarmas pastāv ne tikai karaspēkā, bet arī dažādās militarizētās institūcijās, organizācijās, piemēram, policijā.


Holmbejs

Holmbejs (, ) ir ap 30 km plats atvērts līcis Sadraudzības jūras piekrastē Antarktikā. Izvietojies iepretī Framnēsa kalniem Mosona krasta piekrastē. Līci nokartēja pēc Lāša Kristensena ekspedīcijas (1936—1937) aerfotogrāfijām un nosauca par 'salu līci' (holme — 'saliņa') pēc daudzajām līcī esošajām salām. Lielākās salas un salu grupas ir Fletailendas, Rūkeri salas (aizsargājama teritorija), Velča sala.

Līča dienvidaustrumu krastā izvietojusies Austrālijas polārstacija Mosona, Fletailendās — vasaras stacija Bešervēzailenda.


STS-116

STS-116 bija viena no Space Shuttle misijām uz Starptautisko kosmisko staciju. Ekspedīcija tika veikta ar Discovery kosmoplānu. Pacelšanās bija paredzēta , bet to atcēla zemas mākoņu segas dēļ. Discovery veiksmīgi pacēlās otrajā mēģinājumā 01:47:35 UTC. Tā bija pirmā Space Shuttle kosmosa kuģa pacelšanās nakts apstākļos kopš STS-113 pacelšanās .


Federālais izmeklēšanas birojs

ASV Federālais izmeklēšanas birojs (), plašāk pazīstams ar akronīmu FIB, ir Amerikas Savienoto Valstu tieslietu departaments, kas darbojas gan kā federālo noziegumu izmeklēšanas iestāde, gan kā iekšējās izmeklēšanas aģentūra. FIB vadība atrodas ASV galvaspilsētā Vašingtonā. Visā valstī ir izvietoti 56 galvenie biroji, kā arī vairāk nekā 400 biroji, kas izvietoti mazākās ASV pilsētās. FIB tika dibināts 1908. gadā.

FIB galvenie uzdevumi ir pasargāt ASV no teroristu uzbrukumiem, aizsargāt ASV pret ārvalstu izlūkdienestiem un spiegošanu, korupcijas apkarošana, aizsargāt pilsoņu tiesības.


Luiss Skola

Luiss Skola (; dzimis Buenosairesā) ir bijušais Argentīnas basketbolists, spēlēja spēka uzbrucēja pozīcijā, Argentīnas basketbola izlases dalībnieks. Karjeru beidza Itālijas basketbola līgas A sērijas klubā Pallacanestro Varese, kurā šobrīd darbojas kā funkcionārs. Iepriekš ar panākumiem spēlējis Spānijas ACB līgā, Eirolīgā, kā arī NBA, kur dažādu klubu sastāvos aizvadījis desmit sezonas.


Skola (nozīmju atdalīšana)

Skola var būt: skola — mācību iestāde; Andželo Skola (Angelo Scola), itāļu kardināls (dzimis 1941. gadā); Etore Skola (Ettore Scola), itāļu kinorežisors un scenārists (1931—2016); Luiss Skola (Luis Scola), argentīniešu basketbolists (dzimis 1980. gadā).


Martēns Senluī

Martēns Senluī (; dzimis Lavalā, Kanādā) ir bijušais kanādiešu hokejists, spēlējis labās malas uzbrucēja pozīcijā, bijis Kanādas hokeja izlases dalībnieks. 2018. gadā uzņemts Hokeja slavas zālē.


Eliots Peidžs

Eliots Peidžs (iepriekš zināms kā Elena Peidža; Ellen Philpotts-Page; dzimis Helifeksā, Jaunskotijas provincē, Kanādā) ir kanādiešu aktieris. Pirms dzimuma reorientācijas nominēts Zelta globusa, BAFTA un Amerikas Kinoakadēmijas balvām kā labākā aktrise par galveno lomu 2007. gada komēdijdrāmā "Džuno" (Juno). Peidžs vēl ir filmējies filmās "Ledene" (Hard Candy), "Pirmsākums" (Inception), "Gudrie ļaudis" (Smart People), "X-Cilvēki: Pēdējā sadursme" (X-Men: The Last Stand), "Meitene uz skrituļslidām" (Whip It).

2021. gada martā Peidžs bija kļuvis par pirmo transpersonu vīrieti, kura fotogrāfija tika izmantota uz žurnāla Time vāka.


Hannah Montana 2/Meet Miley Cyrus

Hannah Montana 2/Meet Miley Cyrus ir otrais Disney Channel TV seriāla "Hanna Montana: Dubultā dzīve" skaņu celiņš un Mailijas Sairusas debijas studijas albums. Albums tika izdots . Albums sastāv no diviem diskiem — pirmajā ir 10 Hannas Montanas dziesmas no TV seriāla otrās sezonas, otrajā diskā ir Mailijas Sairusas izpildītās 10 dziesmas.


Bešervēzailenda

Bešervēzailenda () ir Austrālijas vasaras polārstacija Antarktīdas piekrastē. Izvietota Bešervēza salas ziemeļrietumos, 3,2 km no Mosonas polārstacijas. Izveidota 1991./1992. gada sezonā Adelijas pingvīnu kolonijas pētījumu programmas veikšanai. Stacija sastāv no četrām stiklaplasta būdām (2 Apple Hut un 2 Googie Hut), kurās izvietotas dzīvojamās telpas un laboratorijas, kā arī noliktavas.


Andrejs Siļnovs

Andrejs Siļnovs (; dzimis Šahti, PSRS) ir krievu vieglatlēts, startē augstlēkšanas sacensībās. Viņš ir pašreizējais olimpiskais čempions.

A. Siļnovs uzvarēja 2006. gada Eiropas čempionātā ar jaunu čempionāta un personīgo rekordu. 2006. gada Pasaules vieglatlētikas finālā viņš ieguva 2. vietu. Startēja 2007. gada Pasaules čempionātā, kur ieņēma 11. vietu. 2008. gadā viņš uzvarēja divās lielākajās vieglatlētikas sacensībās 2008. gadā — Olimpiskajās spēlēs Pekinā un Pasaules vieglatlētikas finālā. 2009. gada sezonu viņš izlaida traumas dēļ un atgriezās 2010. gada sākumā.


The Time of Our Lives

The Time of Our Lives ir amerikāņu dziedātājas Mailijas Sairusas pirmais EP ieraksts, kas tika izdots sadarbībā ar ierakstu kompāniju Hollywood Records. Albums tika sertificēts ar platīna disku Spānijā un ASV, zelta disku Austrālijā, Vācijā, Ungārijā, Jaunzēlandē un Lielbritānijā.


Jonas Brothers

Jonas Brothers bija amerikāņu popgrupa, kas tika dibināta 2005. gadā Ņūdžersijā, bet beidza pastāvēt 2013. gadā. Grupas dalībnieki bija trīs brāļi: Pols Kevins Džonass, Džozefs Ādams Džonass un Nikolass Džerijs Džonass. 2008. gadā grupas dalībnieki filmējās filmā "Roka nometne" (Camp Rock). Grupa ir izdevusi 4 studijas albumus: It's About Time, Jonas Brothers, A Little Bit Longer un Lines, Vines and Trying Times. Pirmie trīs albumi ir tikuši pārdoti vairāk nekā 8 miljonos kopiju. 2008. gadā grupa tika nominēta Grammy balvai kategorijā "Breakthrough Artist".


Roms Ubarts

Roms Ubarts (dzimis ) ir bijušais lietuviešu vieglatlēts, startēja diska mešanas sacensībās. Ir pārstāvējis PSRS un Lietuvas izlases. R. Ubarts izcīnīja zelta medaļu 1992. gada olimpiskajās spēlēs Barselonā un sudraba medaļu 1988. gada olimpiskajās spēlēs Seulā. 1986. gada Eiropas čempionātā viņš izcīnīja zelta medaļu.


Lemurveidīgie

Lemurveidīgie (Lemuriformes) ir vienīgā mūsdienās dzīvojošo slapjdeguna pērtiķu (Strepsirrhini) infrakārta, kurā ir 2 virsdzimtas: Madagaskarā dzīvojošie lemuri un lori no Āfrikas un Āzijas. Tomēr starp sistemātiķiem nav vienprātības par lemurveidigo infrakārtas sistemātiku. Ir zinātnieki, kas lemurveidīgo infrakārtā sistematizē tikai lemurus, bet lorus izdala atsevišķā lorveidīgo infrakārtā (Lorisiformes).


No Wave

No Wave () ir pagrīdes mūzikas, filmu, performances, video un laikmetīgās mākslas kustība, kas radās Ņujorkā 1970. gadu beigās.

No Wave galvenokārt izpaužas tieši mūzikā. No Wave mūzikai raksturīgākās iezīmes ir atonālas skaņas, vienveidīgs, atkārtots ritms, trokšņu mūzikas disonanse un vispārēja tendence muzikālās tekstūras izcelt vairāk par melodiju. Pazīstamākie No Wave mūzikas izpildītāji: Teenage Jesus, Glenn Branca, Theoretical Girls, Rhys Chatham, 8-Eyed Spy, Bush Tetras, The Del-Byzanteens, DNA, Džodija Harisa, Mars, The Static, Suicide, Ut un Sonic Youth. Latvijas mūzikā no No Wave kustības ietekmējusies grupa Nikto.


Mērkaķu dzimta

Mērkaķi (Cercopithecidae) ir vienīgā pērtiķu dzimta zemāko šaurdeguna pērtiķu virsdzimtā (Cercopithecoidea), kas, savukārt, kopā ar augstāko šaurdeguna pērtiķu un cilvēka virsdzimtu (Hominoidea) pieder pie Vecās pasaules pērtiķu sīkkārtas (Catarrhini). Zemākie šaurdeguna pērtiķi jeb mērkaķi savvaļā mūsdienās mājo Āfrikas un Āzijas tropiskajos lietus mežos, savannā un zemos, mežainos kalnos. Fosiliju atradumi Eiropā liecina, ka mērkaķi kādreiz mituši arī šajā reģionā. Lai gan Gibraltārā arī mūsdienās mājo neliela mērkaķu populācija, iespējams, tā kādreiz ir introducēta šajā apvidū. Mērkaķu pazīstamākās sugas ir paviāni un makaki.


Larks' Tongues in Aspic

Larks' Tongues in Aspic ir progresīvā roka grupas King Crimson piektais studijas albums. Tas tika izdots 1973. gadā. Atšķirībā no grupas iepriekšējiem albumiem šī albuma skanējumā radīšanā pirmoreiz tiek lietota vijole un arī vairāki ne tik izplatīti sitaministrumenti, piemēram, metāla sloksnes un kalimbas.


Dionīsijs Fabrīcijs

Par viņa dzīvi ir zināms, ka viņš bijis saistīts ar Viļņas jezuītu akadēmiju (Viļņas universitātes priekšteci), kur izskolojis vairākus dedzīgus katoļu priesterus, ieskaitot Jozafatu Kunceviču, kas 1617. gadā kļuva par Vitebskas katoļu bīskapu, 1618. gadā par Polockas arhibīskapu un 1623. gadā gāja bojā sadursmēs ar pareizticīgajiem.


Pasaules čempionāts motokrosā

Pasaules čempionāts motokrosā ir pasaules motokrosa sacensību sērija, kuru organizē FIM. Čempionāts iedalās trīs klasēs - MX1, MX2 un MX3. Sacīkstes sastāv kvalifikācijas un 2 finālbraucieniem, katrs ar ilgumu 35 minūtes plus divi apļi. Vienā čempionāta sezonā vidēji norisinās vairāk nekā 16 sacensības.


AMA Motokrosa čempionāts

AMA Motokrosa čempionāts ir galvenās motokrosa sacensību sērijas ASV, kas notiek kopš 1972. gada. Čempionāta organizatori ir Amerikas motociklistu asociācija un MX Sports Pro Racing. Čempionātā iedalās divās klasēs: 250 motokrosa klasē (motocikli ar divtaktu 0-125 cm³ vai četrtaktu 150-250 cm³ dzinējiem) un 450 motokrosa klasē (motocikli ar divtaktu 150-250 cm³ vai četrtaktu 251-450 cm³ dzinējiem). Motociklus ar 125 cm³ dzinējiem iekļāva čempionātā tikai no 1974. gada. Sākot ar 1993. gadu motociklus ar 500 cm³ dzinējiem no čempionāta klases izslēdza.


Septītās dienas adventisti

Septītās dienas adventisti (SDA) ir protestantu konfesija, kas radusies 19. gadsimta vidū Amerikas Savienotajās Valstīs. 2012. gada vidū pasaulē bija vairāk kā 17 miljoni adventistu.


Billijs Rejs Sairuss

Viljamss Rejs "Billijs Rejs" Sairuss (; dzimis Fletvudsā, Kentuki štatā, ASV) ir amerikāņu kantrimūziķis, dziesmu autors un aktieris. B. R. Sairuss ir viens no kantrimūzikas attīstības veicinātājiem. Kopš 1992. gada viņš ir izdevis 11 studijas albumus, 38 singlus, no kuriem pazīstamākais ir "Achy Breaky Heart". "Achy Breaky Heart" bija pirmais singls, kas Austrālijā ir sertificēts ar trīskāršo platīna disku un kļuva par 1992. gada pārdotāko singlu Austrālijā. Pēc šīs dziesmas videoklipa iznākšanas līnijdejas kļuva populāras visā ASV. B. R. Sairusa līdz šim veiksmīgākais albums ir viņa debijas albums Some Gave All, kas ASV tika sertificēts ar deviņkāršo platīna disku. Par saviem muzikālajiem darbiem ir saņēmis vairākus apbalvojumus un ticis nominēts vairākām balvām.

Viņa meita Mailija Sairusa arī ir populāra mūziķe un aktrise.


Can't Be Tamed

Can't Be Tamed ir amerikāņu dziedātājas Mailijas Sairusas trešais studijas albums, kas izdots sadarbībā ar ierakstu kompāniju Hollywood Records.

Albums tika rakstīts 2009. gada Wonder World Tour laikā. Albums ir sasniedzis vairāku topu augstākās vietas.


Spēlē kā Maikls

"Spēlē kā Maikls" () ir 2002. gada amerikāņu fantastikas komēdija, kuras režisors ir Džons Šulcs. Galvenās lomas filmā atveido Lil Bow Wow, Moriss Česnats, Džonatans Lipnickis un Brenda Songa. Filma tapa sadarbībā ar NBA Entertainment. Filma ir stāsts par kādu bāreņu nama puisi Kelvinu, kurš atrod Maikla Džordana bērnības dienu sporta apavus un vēlāk sāk spēlēt NBA kluba Ņujorkas "Knicks" sastāvā. Filmā ir filmējušies vairāki NBA spēlētāji.


The Best of Both Worlds (dziesma)

"The Best of Both Worlds" ir amerikāņu dziedātājas Mailijas Sairusas singls, ko viņa izpilda kā Hanna Montana. Tas tika izdots sadarbībā ar ierakstu kompāniju Walt Disney Records. Šis ir Hannas Montanas pirmā albuma Hannah Montana un seriāla "Hanna Montana: Dubultā dzīve" vadošais singls. "The Best of Both Worlds" ir Mailijas Sairusas atpazīstamākā dziesma, ar ko viņa kļuva populāra mūzikas industrijā.


Sandra Buloka

Sandra Anete Buloka (; dzimusi Ārlingtonas apgabalā, Virdžīnijas štatā, ASV) ir amerikāņu aktrise un režisore. Kļuva slavena 1990. gados pēc filmēšanās filmās "Ātrums" un "Kamēr tu gulēji". Vēlāk filmējusies tādās filmās kā "Mis slepenā aģente" un "Sadursme", kas izpelnījās pozitīvas kritiķu atsauksmes un ieguva trīs 78. Kinoakadēmijas balvas. 2007. gadā viņa bija 14. visvairāk pelnošā sieviešu slavenība, viņas kopējie ienākumi ir 85 miljoni ASV dolāru. 2010. gadā viņa ietekmīgā finanšu žurnāla Forbes vērtējumā kļuva par Holivudas vislabāk apmaksāto aktrisi. 2009. gadā S. Buloka filmējās komerciāli visveiksmīgākajās filmās "Bildinājums" un "Neredzamā puse".

S. Buloka 2009. gadā saņēma Zelta globusa balvu, Ekrāna Aktieru ģildes balvu un Kinoakadēmijas balvu "Labākā aktrise galvenajā lomā" par lomu filmā "Neredzamā puse". Tajā pašā gadā aktrise saņēma Zelta avenes balvu par lomu filmā "Viss par Stīvu", tādējādi kļūstot par pirmo aktrisi, kas vienā gadā saņēmusi gan Amerikas Kinoakadēmijas, gan Zelta avenes balvu.


Vekholmas rūnu akmens

Vekholmas rūnu akmens () ir rūnu akmens, kas atrodas Vekholmā (Veckholm) Upsālas lēnes teritorijā Zviedrijas austrumos. Tas uzstādīts pēc 1050. gada m.ē. par godu vikingam Askeram (Ásgeirr), kas kritis Līvzemē un ir viens no vecākajiem rakstu avotiem, kurā pieminēta Latvijas teritorija, proti, Līvzeme — vikingu Liflandi.


Attēls:David Lane.jpg

No

Godprātīgas lietošanas noteikumi: Attēls ir samazināts; Attēlā redzamā persona ir mirusi; Publicēšana Vikipēdijā nerada zaudējumus autoram.


Ketrina Bigelova

Ketrina Anna Bigelova (; dzimusi Sankarlosā, Kalifornija, ASV) ir amerikāņu kinorežisore, scenāriste un producente. Viņa ir vislabāk pazīstama par savu darbu pie filmu Near Dark (1987), "Lūzuma punkts" (Point Break, 1991), "Dīvainās dienas" (1995), "Ūdens svars" (The Weight of Water, 2000), "K-19" (2002), "Sapieris" (2008) un "Slepenā operācija "30 pēc pusnakts"" (2012) veidošanas.

"Sapieris" tika nominēts deviņām Amerikas Kinoakadēmijas balvām un sešās nominācijas filma uzvarēja, tajā skaitā nominācijās labākā filma, labākais režisors un labākais oriģinālscenārijs. Saņemot balvu kā labākā režisore par filmu "Sapieris", Ketrina Bigelova kļuva par pirmo sievieti, kas saņem šo balvu.

Otra Bigelovas filma, kas tika izvirzīta uz Amerikas Kinoakadēmijas balvu vairākās nominācijas, bija "Slepenā operācija "30 pēc pusnakts"", tai skaitā nomināciju par gada labāko filmu. Filma saņēma balvu par labāko skaņas montāžu.

2010. gada aprīlī Ketrina Bigelova tika atzīta par vienu no 2010. gada ietekmīgākajiem cilvēkiem.


Swing, Swing

"Swing, Swing" ir amerikāņu grupas The All-American Rejects pirmais singls no viņu debijas albuma The All-American Rejects. Singls tika izdots sadarbībā ar ierakstu kompānijām DreamWorks, Universal International, Polydor. Dziesma sasniedza 8. vietu ASV Billboard Moderno rokdziesmu topā. Sings pēc RIAA sistēmas tika sertificēts ar platīna disku.


Trosas rūnu akmens

Trosas rūnu akmens () ir rūnu uzraksts uz pamatklinātāja Sēdermanlandes lēnes teritorijā Zviedrijas austrumos. Tas izkalts pēc 1000. gada m.ē. par godu vikingam Barkviram (Barkviðr), kas noslīcis Līvzemē un ir viens no vecākajiem rakstu avotiem, kurā pieminēta Latvijas teritorija, proti, Līvzeme - vikingu Iflanti.


Kristers Serģis

Kristers Serģis (dzimis ) ir bijušais latviešu motokrosa braucējs, pašlaik uzņēmējs un sporta menedžeris.

Ievērojamā Latvijas un padomju motokrosa braucēja Jāņa Serģa dēls. Viņš bijis arī Kristera pirmais treneris.

Pasaules čempionātā motokrosā blakusvāģu klasē startēja laikā no 1992. līdz 2008. gadam. Braucis kopā ar Arti Rasmani, Normundu Bērziņu, Ramonu van Millu, Svenu Verbrugi un Kasparu Stupeli. Piecas reizes kļuva par šo sacensību seriālu uzvarētāju (1997, 1998, 2000, 2001, 2002), 4 reizes ierindojās 2. vietā (1999, 2003, 2005, 2008), 2007. gadā ierindojās 3. vietā. 2005. un 2007. gadā kļuvis par Eiropas čempionu komandā.

2000. gadā kļuva par uzņēmuma "Kristers Serģis moto" īpašnieku un direktoru. Ir KTM un Husaberg oficiālais pārstāvis. 1996. gadā sācis vadīt sabiedrisko organizāciju "Biedrība "Kristera Serģa motoklubs"".

Ilgstoši ir latviešu soloklases motokrosista Paula Jonasa menedžeris.

1997. gadā ticis apbalvots ar trešās šķiras Triju Zvaigžņu ordeni.


Serģis

Serģis var būt: Serģis — ezers Carnikavas novadā; Jānis Serģis — latviešu motokrosa braucējs (1938—2017); Kaspars Serģis — latviešu riteņbraucējs (dzimis 1992. gadā); Kristers Serģis — latviešu motokrosa braucējs (dzimis 1974. gadā).


Kategorija:Rūnu akmeņi

Arheologi ir atraduši rūnu uzrakstus uz 45 rūnakmeņiem Norvēģijā, aptuveni 220 rūnakmeņiem Dānijā un 2500 rūnakmeņiem Zviedrijā, kā arī atsevišķus uzrakstus vai zīmes uz saimniecības priekšmetiem pārējā Eiropā un Tuvajos Austrumos.

Latvijas teritorijā vienīgais šobrīd zināmais rūnu atradums ir uz kaujas vāles galvas Daugmales pilskalnā.


Tramvaju satiksme Ščecinā

Tramvaju satiksme Ščecinā ir viens no sabiedriskā transporta veidiem, kas nodrošina pasažieru pārvadāšanu Ščecinas pilsētas robežās. Kopš 2009. gada 1. janvāra, reorganizējot "MZK Szczecin", pārvadājumus ar tramvajiem veic pašvaldības uzņēmums "Tramwaje Szczecińskie". Patlaban pasažieru pārvadājumi tiek veikti 12 tramvaju maršrutos, kuru kopējais garums 2017. gada 1. decembrī sasniedza 112,77 km. 2021. gada 31. decembrī "Tramwaje Szczecińskie" rīcībā atradās 202 tramvaju vagoni. Ščecinā atrodas 2 tramvaju depo. Tramvaja sliežu platums ir 1435 mm.

Tramvaju satiksmes pirmsākumi meklējami 1879. gada 23. augustā, kad Ščecinas ielās parādījās pirmie zirgu tramvaji. Nepilnus 15 gadus vēlāk, 1896. gadā, pilsētā darbību uzsāka elektriskais tramvajs. Sākot ar 2011. gada 1. februāri pasažierus 7. tramvaju maršrutā sāka pārvadāt pirmais Polijā ražotais zemās grīdas tramvajs Pesa 120NaS. Līdz 2014. gada martam Ščecinai tika piegādāti 6 zemās grīdas tramvaji ar 5 posmiem, sastāva garums 31,82 m, kā arī 22 šī paša modeļa tramvaji ar 5 posmiem, sastāva garums 30,12 m.


Augusts Tentelis

Augusts Tentelis (dzimis , miris ) bija latviešu pedagogs un vēsturnieks, atkārtoti ievēlēts par Latvijas Universitātes rektoru. Latvijas Republikas Izglītības ministrs divās valdībās.


Attēls:Augusts tentelis.jpg

No

Tā kā attēlotais cilvēks miris pirms vairāk nekā 60 gadiem, fotogrāfijas autors nav zināms un, publicējot zemas izšķirtspējas foto, zaudējumi netiek nodarīti, attēla izmantošana uzskatāma par atbilstošu godprātīgas lietošanas prasībām.


Fiziskā sagatavotība

Fiziskā sagatavotība jeb vingrums ir organisma veselības stāvoklis. Tas iedalās divos apakšjēdzienos: vispārējā fiziskajā sagatavotībā (vispārējā veselības stāvoklī) un specifiskajā fiziskajā sagatavotībā (noteiktam darbam vai sporta veidam paredzētā sagatavotībā). To var iegūt vingrojot, uzņemot pareizu uzturu un pietiekami atpūšoties.


Lielais kanjons

Lielais kanjons ir viens no dziļākajiem kanjoniem pasaulē, tas atrodas ASV, Arizonas štatā. Kanjonu izgrauzusi Kolorādo upe. Lielais kanjons ir 446 km garš, 6 līdz 29 km plats (bet kanjona dziļumā tā platums ir mazāks par puskilometru) un līdz 1,83 km dziļš.


System of a Down (albums)

System of a Down ir grupas System of a Down pirmais albums. Albums tika izlaists 1998. gada 30. jūnijā.


Boriss Bogdaškins

Boriss Bogdaškins (dzimis , Rīgā) ir Latvijas futbolists, spēlē pussarga pozīcijā. Pašlaik (2022) Bogdaškins ir bez kluba.


Motofrīstails

Motofrīstails ir motokrosa variācija, kurā motobraucējs lec un gaisā izpilda dažādus akrobātiskus trikus, ko vērtē tiesnešu žūrija.


Ilze Nagla

Ilze Nagla ir Latvijas žurnāliste, sabiedrisko attiecību speciāliste. Bijusi Latvijas Televīzijas raidījuma "De facto" veidotāja un vadītāja.


Klientu attiecību pārvaldība

Klientu attiecību pārvaldība () ir uzņēmējdarbības stratēģija, kas vērsta uz klientu iegūšanu, saglabāšanu un atgūšanu, kā arī tās nodrošināšanai nepieciešamais rīku kopums, galvenokārt programmatūra, bieži saukta vienkārši CRM.

CRM pamatuzdevums ir samazināt atšķirību starp organizācijas esošo un potenciālo sniegumu klientu iegūšanā, attīstīšanā un saglabāšanā.


Murads Ramazanovs (futbolists)

Murads Ramazanovs (; dzimis , Mahačkalā) ir Krievijas futbolists, pussargs.

Lielāko savas karjeras daļu Murads Ramazanovs nospēlēja savas dzimtās pilsētas FK Anži. 2009. gadu kā brīvais aģents nospēlēja Krievijas Amatieru futbola līgas FK Mahačkala rindās. Bet 2010. gada sākumā pievienojās FC Daugava, kur nospēlēja līdz vasaras transfēru periodam, pēc kura pārgāja uz FK Rotor.


Svētā Jura krusts

Svētā Jura krusts (saīsināti: Sv. Jura krusts, Jura krusts) bija Krievijas Impērijas apbalvojums militārpersonām, ar kuru apbalvoja apakšvirsniekus, karavīrus un matrožus. Jura krusts tika izveidots 1807. gadā kā Svētā Jura ordeņa, ar kuru apbalvoja virsniekus, goda zīme. Tā oficiālais nosaukums līdz 1913. gadam bija Militārā ordeņa godazīme. No 1913. gada tika saukts par Jura krustu. Apbalvojumu piešķīra par personiskajiem nopelniem, kas saistīti ar varonību kaujaslaukā. Uz krusta aversa bija attēlots Svētais Juris.

Militārā ordeņa godazīme tika izveidota ar Aleksandra I manifestu. Pirmie apbalvotie bija karavīri, kas piedalījās kaujās pret Napoleona Bonaparta karaspēku. Sākotnēji krustam nebija pakāpju un nebija arī noteikts, cik šādus apbalvojumus var iegūt viens cilvēks. No 1808. gada šīs goda zīmes kavalieri bija atbrīvoti no miesassodiem. Atņemt apbalvojumu varēja tikai ar tiesas lēmumu. 1844. gadā tika izveidots Militārā ordeņa godazīmes variants cilvēkiem, kuri nebija pareizticīgie. Viņiem medaljonā bija attēlots nevis Svētais Juris, bet gan Krievijas Impērijas ģerbonis — divgalvainais ērglis. 1856. gadā tika ieviestas četras pakāpes, ar kurām apbalvoja pēc kārtas, respektīvi, no zemākās uz augstāko. Pirmā un otrā pakāpe tika izgatavota no zelta, bet trešā un ceturtā no sudraba. Augstākā pakāpe bija pirmā.

Ar 1913. gada labojumiem tika noteikts, ka šī apbalvojuma nosaukums ir Jura krusts un apbalvojuma numerācija tika uzsākta no jauna. Šajā gadā tika izveidota arī Jura medaļa, ar kuru apbalvoja tās militārpersonas, kurām bija nopelni kara laukā vai miera dzīvē, bet viņus nebija iespējams apbalvot ar Jura krustu. Saistībā ar kara grūtībām no 1915. gada Jura krusts tika izgatavots no lētākiem sakausējumiem, bet nedaudz vēlāk atteicās vispār no cēlmetāliem tā izgatavošanā. 1917. gadā Krievijas Pagaidu valdība atļāva ar šo ordeni apbalvot arī virsniekus pēc karavīru padomju lēmuma. Šādos gadījumos uz tā lentes tika piestiprināts laurlapu vainags. Saskaņā ar Jura krusta statūtiem kavalieriem pienācās noteikta piemaksa pie algas, kā arī pēc atvaļināšanās. Pirmās pakāpes kavalieris varēja iegūt virsnieka dienesta pakāpi.

Pēc Pirmā pasaules kara beigām faktiski Jura krusts beidza pastāvēt, tomēr ar to apbalvoja Baltās kustības dalībniekus par cīņām pret lieliniekiem Krievijas pilsoņu kara laikā. Mūsdienu Krievijā šīs apbalvojums tika atjaunots 1992. gadā.


Vilis Gulbis

Vilis Gustavs Gulbis (dzimis , miris ) bija agronoms, Latvijas Republikas sabiedriski politiskais darbinieks, zemkopības ministrs, izglītības ministrs un iekšlietu ministrs vairākās valdībās. Pēc Latvijas okupācijas deportēts uz PSRS, kur viņam izpildīts nāvessods.


Gubiščes ezers

Gubiščes ezers (arī Gubainis) ir beznoteces ezers Daugavpils pilsētā. Sastāv no divām daļām: rietumu daļas platība 14,0 ha, maksimālais dziļums 2 m; austrumu daļas platība 4,5 ha, maksimālais dziļums 1 m. Abas ezera daļas savieno kanāls. Ezera rietumu daļā divas salas ar kopējo platību 3,8 ha. Dibens dūņains, krasti lēzeni, zemi. Zemūdens aizaugumā dominē hāras, bet vietām plašas audzes veido vārpainās daudzlapes. Krastā vairākas peldvietas.

Ezera ziemeļu krastā Daugavpils daudzstāvu dzīvojamais rajons Ķīmiķu ciemats, dienvidaustrumu krastā mazstāvu dzīvojamā apbūve. Austrumu krastā Daugavpils luterāņu kapi.


Atis Ķeniņš

Atis Ķeniņš (dzimis , miris ) bija advokāts, izglītības darbinieks un dzejnieks, Latvijas Republikas sabiedriski politiskais darbinieks. Bijis Latvijas Republikas izglītības ministrs un tieslietu ministrs. 1940. gada t.s. Tautas Saeimas vēlēšanās mēģināja izvirzīt alternatīvu Demokrātiskā bloka sarakstu, par ko tika apcietināts un deportēts no Latvijas.


Attēls:Atis kenins.jpg

No

Tā kā attēlotais cilvēks miris pirms vairāk nekā 60 gadiem, fotogrāfijas autors nav zināms un, publicējot zemas izšķirtspējas foto, zaudējumi netiek nodarīti, attēla izmantošana uzskatāma par atbilstošu godprātīgas lietošanas prasībām.


Neiznīcināmie

"Neiznīcināmie" () ir Silvestra Stallones režisēta 2010. gada asa sižeta kara filma. Tās filmēšana sākās Riodežaneiro, Ņūorleānā un Losandželosā. Filma pirmizrāde norisinājās 2010. gada 13. augustā. Tajā piedalās vieni no šo filmu žanra pazīstamākajiem aktieriem, kā Arnolds Švarcenegers, Brūss Viliss, Dolfs Lundgrēns, Mikijs Rurks, Džets Lī, kā arī pats Stallone.

Elitāra algotņu komanda — "Neiznīcināmie" — tiek nosūtīta uz Dienvidamerikas valsti, Korsu, lai gāztu tās zvērīgo valdību.


Tornis Rec.

Tornis Rec. ir 1991. gadā Rīgā dibināta mūzikas izdevniecība, ierakstu studija un mēģinājumu telpa. 20 gadu laikā tur mēģinājušas un ierakstītas ap 100 grupu un projektu, piemēram, Baložu Pilni Pagalmi, Tukšā Muca, Kartāga, Ir Bijuši Mati Un Izbijuši, Sirke, Shine On, Smogs, Plastalīns, Mazie Smirdīgie Kociņi, Bērnības Milicija, Nāves Instinkts u.c. Kopš 1991. gada dažādos formātos izdots ap 100 ierakstu — lentēs, kasetēs, CD-R, CD, MP3.


Latvijas Radikāldemokrātiskā partija

Latvijas Radikāldemokrātiskā partija, arī Latvijas Radikāldemokrātu partija, bija viena no Latvijas politiskajām partijām, kas pastāvēja no 1917. gada pavasara līdz 1920. gadam, kad tā, apvienojoties ar bijušo Latvijas Darba savienību, izveidoja Latvijas Darba partiju.

Partijā apvienojās latviešu liberāļi un sīkpilsoniskie demokrāti. Starp tās dibinātājiem bija arī kreiso pārstāvji no kādreizējās Latviešu Demokrātiskās partijas, kas darbojās 1905. gadā. Latvijas Radikāldemokrātiskā partija darbojās Latviešu Pagaidu Nacionālajā padomē, Demokrātiskais blokā un Latvijas Tautas padomē. Partijas vadītāji bija Kārlis Kasparsons, Jānis Zālītis, Gustavs Zemgals un Rūdolfs Bēnuss.


Arnis Cimdars

Arnis Cimdars (dzimis Jelgavā; miris Jelgavā) bija Latvijas politiķis un sabiedrisks darbinieks, bijušais Centrālās vēlēšanu komisijas priekšsēdētājs (1997—2019).


Septītais zīmogs

"Septītais zīmogs" () ir 1957. gada Zviedrijas filma, kuras režisors ir Ingmars Bergmans. Filmas sižets risinās melnās nāves pandēmijas laikā un tajā attēlots viduslaiku bruņinieka (Makss fon Sīdovs) ceļojums un viņa šaha spēle ar Nāves personifikāciju, kas ieradusies, lai atņemtu viņa dzīvību. Bergmans šo filmu veidoja pēc viņa sarakstītas lugas "Koka glezna" motīviem. Nosaukums attiecas uz teksta fragmentu no Jāņa atklāsmes grāmatas, kas minēts gan filmas sākumā, gan beigās un sākas ar vārdiem: "Un kad Jērs atdarīja septīto zīmogu, kādu pusstundu debesīs iestājās klusums." Klusuma motīvs šajā fragmentā attiecas uz "Dieva klusumu" — galveno filmas tematu.

To uzskata par vienu no nozīmīgākajām 20. gadsimta filmām.

Filmai Bergmanu iedvesmoja glezna "Nāve spēlē šahu" Tebī baznīcā netālu no Stokholmas.


Persona (filma)

"Persona" () ir zviedru režisora Ingmara Bergmana 1966. gadā uzņemta filma ar Bibiju Andersoni un Līvu Ulmani galvenajās lomās. Bermans šo filmu uzskata par vienu no svarīgākajām filmām savā karjerā.

Bergmans sarakstīja "Persona" deviņās nedēļās — laikā, kad atlaba no plaušu karsoņa. Filmēšanas procesa laikā Bergmans šo filmu vēlējās nosaukt Mazliet no kinematogrāfijas. Pēc Bergmana producenta ierosinājuma nosaukums vēlāk tika mainīts. Persona ir minimālistiska filma: tikai pieci aktieri parādās uz ekrāna un tikai Andersone un Ulmane parādās vairāk par vienu minūti. Lai arī Elizabete Voglere uz ekrāna parādās visvairāk, viņa izrunā tikai 14 vārdus visas filmas gaitā. Filmā netiek izmantotas liekas butaforijas, ir redzamas tikai tās lietas, ko tēli izmanto filmas gaitā. Vizuālajā attēlojumā dominē ļoti lieli kontrasti: tumšie mājas skati tiek piesātināti ar spēcīgu saules gaismu, kas izpludina attēlu, aktieri ir tērpušies melnā apģērbā, ar vienkāršām frizūrām un bez grima.


Edmunds Ziemelis

Edmunds Ziemelis (dzimis , miris ) bija celtniecības inženieris, inženierzinātņu doktors, Latvijas Universitātes profesors, Latvijas Republikas sabiedriski politiskais darbinieks, izglītības ministrs divās valdībās.


Attēls:Edmunds ziemelis.jpg

No

Tā kā attēlotais cilvēks miris pirms vairāk nekā 60 gadiem, fotogrāfijas autors nav zināms un, publicējot zemas izšķirtspējas foto, zaudējumi netiek nodarīti, attēla izmantošana uzskatāma par atbilstošu godprātīgas lietošanas prasībām.


Malajiešu valoda

Malajiešu valoda (Bahasa Melayu) ir austronēziešu valodu saimes makrovaloda, ko galvenokārt prot malajieši. Tā ir valsts valoda Malaizijā, kur tā tiek saukta par malaiziešu valodu, un Brunejā. Cits malajiešu valodas paveids — indonēziešu valoda — ir valsts valoda Indonēzijā. Savukārt Singapūrā tā ir viena no četrām valsts valodām. Malajiešu valoda galvenokārt ir izplatīta Malakas pussalas dienvidos, Sumatrā, Kalimantānā un citās Indonēzijas salās.


Jūlijs Auškāps

Jūlijs Auškāps (dzimis , miris ) bija ķīmijas tehnologs, sabiedriski politiskais darbinieks, Latvijas Universitātes Ķīmijas fakultātes dekāns, profesors, LU rektors, Latvijas Republikas Izglītības ministrs. Pēc Latvijas okupācijas deportēts uz PSRS un nošauts par "dzimtenes nodevību".


Attēls:Julijs auskaps.jpg

No

Tā kā attēlotais cilvēks miris pirms vairāk nekā 60 gadiem, fotogrāfijas autors nav zināms un, publicējot zemas izšķirtspējas foto, zaudējumi netiek nodarīti, attēla izmantošana uzskatāma par atbilstošu godprātīgas lietošanas prasībām.


Lauvtīģeris

Lauvtīģeris jeb līģeris ir lauvas tēviņa un tīģerienes mazulis-hibrīds. Pretstats, kad sapārojas lauvene ar tīģeri, tiek saukts par tīģerlauvu. Gan lauvtīģeri, gan tīģerlauvas sastopamas tikai zoodārzos, tomēr pirmie daudz biežāk nekā otrie, jo lauvtīģeri ir daudz lielāki, iespaidīgāki un izrādīšanai apmeklētājiem daudz atraktīvāki, kā arī lauvas daudz labprātāk sapārojas ar tīģerienēm, nekā tīģeri ar lauvenēm.

Hibrīdi pārmanto abu sugu raksturīgās īpašības, tāpēc lauvtīģeriem var būt veselības vai uzvedības problēmas abu sugu gēnu sajaukšanās dēļ, tie praktiski nevar izdzīvot savvaļā. Dzīvnieki nav sastopami savvaļā arī tādēļ, ka lauvu un tīģeru izplatības areāli mūsdienās nepārklājas. Pagātnē, kad Āzijas lauvas izplatība pārklājās ar Bengālijas tīģera izplatību, iespējams, šādi gadījumi ir bijuši, par ko liecina vietējo leģendas par milzīgajiem lauvtīģeriem. Tomēr tas nevarēja notikt pārāk bieži, jo abu sugu pārstāvju raksturs, uzvedība un ieradumi ir ļoti atšķirīgi.


Nikolajs Kamaņins

Nikolajs Kamaņins (Николай Петрович Каманин, dzimis , miris ) bija PSRS lidotājs, militārā amatpersona.

1927. gadā Nikolajs Kamaņins iestājās Sarkanajā armijā. 1928. gadā pabeidza Ļeņingradas Gaisa spēku militāri teorētisko skolu, bet 1929. gadā — Borisogļebskas kara aviācijas lidotāju skolu. Pēc tam viņš dienēja gaisa spēkos.

1934. gadā kā lidmašīnu nodaļas komandieris piedalījās kuģa Čeljuskin apkalpes un pasažieru glābšanā Arktikā. Par to kā viens no pirmajiem saņēma Padomju Savienības Varoņa goda nosaukumu.

1938. gadā Kamaņins pabeidza Žukovska Kara gaisa inženieru akadēmiju. 1939.—1940. gadā viņš piedalījās Ziemas karā kā vieglo bumbvedēju aviobrigādes komandieris. 1940. gada beigās pulkvedis Kamaņins tika iecelts par Vidusāzijas kara apgabala Gaisa spēku komandiera vietnieku. 1941. gadā, pēc Vācijas uzbrukuma PSRS, piedalījās Irānas ziemeļdaļas okupācijā. No 1942. gada jūlija karoja frontē, komandējot aviācijas divīziju, vēlāk — korpusu.

No 1947. gada Kamaņins strādāja Civilās gaisa flotes Galvenajā pārvaldē. No 1951. līdz 1955. gadam viņš bija DOSAAF priekšsēdētāja vietnieks aviācijas jautajumos. 1956. gadā, pēc Ģenerālštāba kara akadēmijas pabeigšanas, N. Kamaņinu iecēla par gaisa armijas komandieri. No 1958. gada viņš bija Gaisa spēku Galvenā štāba priekšnieka vietnieks militārajā sagatavošanā.

No 1960. gada Kamaņins kā Gaisa spēku pārstāvis nodarbojās ar pirmo PSRS kosmonautu atlasi un sagatavošanu. 1966. gadā viņu nozīmēja par Gaisa spēku virspavēlnieka palīgu kosmosa jautājumos. Dienestu atstāja 1972. gadā.


Waka Waka (This Time for Africa)

"Waka Waka (This Time for Africa)" ir kolumbiešu dziedātājas Šakiras un Dienvidāfrikas grupas Freshlyground singls, kas tika izdots 2010. gada 7. maijā. Šī ir 2010. gada FIFA Pasaules kausa oficiālā dziesma. Dziesmas versija spāņu valodā saucas "Waka Waka (Esto es África)". Dziesma ir iekļauta 2010. gada FIFA Pasaules kausa izcīņas oficiālajā albumā Listen Up! The Official 2010 FIFA World Cup Album un tika izpildīta Pasaules kausa izcīņas atklāšanas šovā 2010. gada 10. jūnijā un finālturnīra noslēguma šovā 11. jūlijā.


Kvortons

Kvortons (Quorthon), īstajā vārdā Tomass Forsbergs (Tomas Börje Forsberg) (1966. gada 17. februāris — 2004. gada 3. jūnijs), bija zviedru mūziķis, multinstrumentālists. Plašāk zināms kā zviedru smagā metāla grupas Bathory dibinātājs. Tiek uzskatīts reizē par melnā metāla un vikingmetāla žanru izveidotāju un spilgtu smagā metāla mūzikas ikonu.


Metamorphosis

Metamorphosis ir amerikāņu dziedātājas Hilarijas Dafas otrais studijas albums. Albums tika izdots ASV, citos reģionos tas tika laists klajā citā laikā. Albums iznāca īsi pēc H. Dafas beigšanas filmēties seriālā "Lizija Makgvaira" (Lizzie McGuire). Albums Argentīnā saņēma zelta disku par pārdotām vairāk nekā 20 000 kopijām, Austrālijā — platīna disku par vairāk nekā 70 000 pārdotām kopijām, Kanādā četrkāršo platīnu par vairāk nekā 400 000 pārdotām kopijām, Meksikā zelta disku par vairāk nekā 50 000 pārdotām kopijām un ASV — trīskāršo paltīnu par vairāk nekā 3 000 000 pārdotām kopijām.


Anita Vlodarčika

Anita Vlodarčika (, dzimusi Ravičā, Polijā) ir poļu vieglatlēte, vesera metēja, pasaules rekordiste šajā disciplīnā. Viņa ir trīskārtēja olimpiskā čempione un četrkārtēja pasaules čempione.


Vuvuzela

Vuvuzela (, ) ir apmēram 65 cm gara plastmasas taure, kas rada spalgu skaņu galvenokārt Si bemola tonī. Līdzīgs instruments cometa tiek plaši lietots Brazīlijā un citās Latīņamerikas valstīs. Dažādu ražotāju vuvuzelas var radīt atšķirīgu skaņas intensitāti un frekvenci. Skaņas intensitāte ir atkarīga no pūšanas tehnikas un spēka, ar ko to pūš.

Visvairāk tās tiek izmantotas futbola spēļu laikā Dienvidāfrikā. Vuvuzelas ir kļuvušas par Dienvidāfrikas futbola fanu neatņemamu atribūtiku un līdzjutēju simbolu. Vuvuzelu radītā skaņa bija nopietns to aizliegšanas iemesls 2009. gada Konfederāciju kausā un 2010. gada FIFA Pasaules kausā. Pēc Pasaules kausa izcīņas beigām vairākas dažādu sporta veidu līgas aizliedza vuvuzelu izmantošanu spēļu laikā.


The Best of Both Worlds

The Best of Both Worlds var būt: Jay Z un R. Kellija albums; Van Halen dziesmu izlase; Hannas Montanas singls.


Merida (Venecuēla)

Santjago de los Kavaljerosa de Merida () ir pilsēta Venecuēlas rietumos, Meridas štata administratīvais centrs. Pilsētā dzīvo aptuveni 205 tūkstoši iedzīvotāju. Pēc šī rādītāja tā ir 16. lielākā pilsēta valstī. Merida atrodas aptuveni 1630 metrus virs jūras līmeņa. Tā ir viena no nozīmīgākajām Venecuēlas Andu kalnu pilsētām.

Meridu dibināja konkistadors Huans Rodrigess Suaress. Tajā laikā tā bija Jaunās Granādas sastāvā. Vēlāk nonāca Venecuēlas ģenerālkapteiņa pakļautībā. 19. gadsimtā pilsētai bija nozīmīga loma Venecuēlas neatkarības kara laikā.

Meridā atrodas Andu universitāte (Universidad de Los Andes); šeit ir lielākā studentu pilsētiņa Venecuēlā. Katru gadu februārī pilsētā norisinās festivāls Feria del Sol, kas ir viens no lielākajiem ikgadējiem kultūras pasākumiem Venecuēlā. Merida ir Lietuvas pilsētas Klaipēdas sadraudzības pilsēta.


One of the Boys

One of the Boys ir amerikāņu dziedātājas Keitijas Perijas otrais studijas albums. Tas tika izdots sadarbībā ar ierakstu kompāniju Capitol Records. Līdz 2010. gada jūnijam tas ir ticis pārdots vairāk nekā 7 miljonos kopiju visā pasaulē. Albumā ir iekļautas Billboard Hot 100 topa augšgalā iekļuvušās dziesmas un albuma singli "I Kissed a Girl", "Hot n Cold" un "Waking Up in Vegas". Albums tika sertificēts ASV ar platīna disku pēc RIAA sistēmas. Albums tika nominēts divām Grammy balvām.


Insignija

Insignija ir amata zīme, kas caur simboliem atklāj mācību par baznīcu un bagātina liturģisko svinību norisi. Liturģiskās svinības ir ticības svētki, tādējādi to saturs un norise pauž ticības stāvokli redzamā veidā.


I Kissed a Girl

"I Kissed a Girl" ir amerikāņu dziedātājas Keitijas Perijas singls no viņas otrā studijas albuma One of the Boys. Singls tika izdots sadarbībā ar ierakstu kompāniju Capitol Records. K. Perija par pašu dziesmu saka, ka tā ir par maģisko sivietes burvību.

"I Kissed a Girl" tika izdots kā galvenais albuma One of the Boys singls. Dziesma bija Billboard Hot 100 topa pirmajā pozīcijā septiņas nedēļas pēc kārtas. Dziesma kļuva par vispasaules mēroga hītu, iekļūstot vairāk nekā 30 valstu topu virsotnēs. Dziesma tika nominēta 51. Grammy balvai. Dziesma tika sertificēta ASV pēc RIAA kritērijiem ar trīskāršo platīna disku par pārdotām 3 900 000 kopijām.


Hot n Cold

"Hot n Cold" ir amerikāņu dziedātājas Keitijas Perijas singls no viņas otrā studijas albuma One of the Boys. Singls tika izdots sadarbībā ar ierakstu kompāniju Capitol Records. Dziesmas piedziedājumā esošie pretstati (piemēram, auksts/karsts, jā/nē, iekšā/ārā, augšā/lejā, melns/balts) uzsver attiecību subjektu nestabilo raksturu. Dziesma iekļuva Billboard Hot 100 topa pirmajā trijniekā. Tāpat dziesma ir iekļuva vairāk nekā 15 valstu topos. Dziesma tika sertificēta ASV pēc RIAA kritērijiem ar četrkāršo platīna disku.


Waking Up in Vegas

"Waking Up in Vegas" ir amerikāņu dziedātājas Keitijas Perijas singls no viņas otrā studijas albuma One of the Boys. Singls tika izdots sadarbībā ar ierakstu kompāniju Capitol Records. Dziesmas videoklips tika uzfilmēts Lasvegasā un tika laists klajā .


Ruvio

Rikijs Ruvio (Ricky Rubio), Spānijas basketbolists (1990); Paulina Ruvio (Paulina Rubio), Meksikas dziedātāja (1971).


Merila Strīpa

Mērija Luīza "Merila" Strīpa (; dzimusi Samitā, Ņūdžersijas štatā, ASV) ir amerikāņu aktrise. Viņa tiek uzskatīta par vienu no visu laiku talantīgakajām aktrisēm.

M. Strīpa ir visvairāk Amerikas Kinoakadēmijas balvas nomināciju saņēmusī aktrise. Viņa tikusi nominēta 21 Kinoakadēmijas balvām un ir saņēmusi trīs, no kurām vienu kā labākā aktrise otrā plāna lomā filmā "Krāmers pret Krāmeri" un divas kā labākā aktrise galvenajā lomā filmās "Sofijas izvēle" un "Dzelzs lēdija". Bez tam Strīpa ir tikusi nominēta 32 Zelta globusa balvām, no kurām ieguvusi astoņas.

Filmēties M. Strīpa uzsāka 1977. gadā televīzijas filmā The Deadliest Season, tajā pašā gadā viņa debitēja arī kinofilmā "Džūlija" (1977). Dažas no pazīstamākajām filmām, kurās piedalījusies M. Strīpa, ir "Briežu mednieks" (1978), "Krāmers pret Krāmeri" (1979), "Franču leitnanta draudzene" (1981), "Sofijas izvēle" (1982), "Prom no Āfrikas" (1985), "Medisonas apgabala tilti" (1995), "Adaptācija" (2002), "Sātans Pradas brunčos" (2006), Mamma Mia! (2008), "Džulī un Džūlija" (2009), "Dzelzs lēdija" (2011), "Augusts: Osedžas zeme" (2013), "Jo dziļāk mežā" (2014), "Florense Fostere Dženkinsa" (2016), "Slepenie dokumenti" (2017), "Mamma Mia! Mēs atkal esam klāt" (2018), "Mazās sievietes" (2019).


Zbigņevs Stankevičs

Zbigņevs Stankevičs (dzimis Lejasciemā) ir pašreizējais Romas Katoļu baznīcas Rīgas arhibīskaps metropolīts. Priestera kārtā ordinēts , bīskapa kārtā konsekrēts un ievests amatā (ingress) .


Boriss Cilevičs

Boriss Cilevičs (dzimis Daugavpilī) ir ebreju tautības Latvijas politiķis, fiziķis un matemātiķis, partijas "Saskaņa" biedrs. No 1998. gada līdz 2022. gadam ir bijis Saeimas deputāts, kopā darbojies septiņos Saeimas sasaukumos.


Pēdējā partija

Pēdējā partija ir 2010. gadā izveidota politiskā partija. Tā šobrīd nav pārstāvēta ne Saeimā, ne Eiroparlamentā, ne pašvaldībās.


Jānis Urbanovičs

Jānis Urbanovičs (dzimis Rēzeknē) ir latviešu inženieris-hidrotehniķis un politiķis. Viņš ir bijis deviņu Saeimu deputāts (vienīgais, kas darbojies tik daudzos sasaukumos). J. Urbanovičs bija partijas "Saskaņa" vadītājs kopš tās dibināšanas 2010. gadā līdz 2013. gada novembrim, atkal ieņēma šo amatu no 2019. gada oktobra līdz 2022. gada oktobrim.


Mindauga

Mindauga ir skrajciems Mindauga salā netālu no Teiču purva. Līdz 20. gadsimta vidum ciemā atradās vairākas viensētas, mūsdienās ciems ir gandrīz izzudis. Ir saglabājusies viena sēta. Blakus ciemam atrodas Mindaugas ezers un Mindaugas purvs.


Pulcenes

Pulcenes bija skrajciems, tagad savrupiene ziemeļos no Teiču purva, Islienas kreisajā krastā. Līdz 20. gadsimta 70.–80. gadiem ciema teritorijā bija saglabājušās vairākas viensētas. Mūsdienās ciems ir izzudis. Grants ceļš Pulcenes savieno ar ziemeļos esošajiem Radžēļiem un Barkavu, kādreiz no ciema pa meža ceļu varēja nokļūt dienvidos bijušajā Mindaugas ciemā. Mūsdienās skrajciema teritorijas dienvidu daļa ar Vaišļusalu ir iekļauta Teiču dabas rezervāta teritorijā. Pulceņu teritorijā esošās dabiskās pļavas joprojām tiek izmantotas lauksaimniecībā. Teritorijai raksturīgas arī latvāņu audzes.


Jānis Ruberts

Jānis Frīdrihs Jūlijs Ruberts (dzimis , miris ) bija latviešu oftalmologs un medicīnas organizators. Kijivas Sv. Vladimira universitātes un Latvijas Universitātes profesors, ievēlēts par LU rektoru.


Pallijs

Pallijs () ir arhibīskapa- metropolīta vai kardināla- metropolīta amata zīme, ko Romas pāvests nēsā pats un piešķir latīņu rita baznīcas arhibīskapiem-metropolītiem vai kardināliem-metropolītiem. Tā ir apļveidīga, apmēram 5 cm plata jēra vilnas lente, ko rotā seši melni zīda krusti, no kuriem trijos iesprauž naglveidīgas zelta brošas un to valkā virs ornāta. Pallijs simbolizē jurisdikciju un kopību ar Apustulisko Krēslu.

Romas bīskapi palliju valkāja, sākot ar ceturto gadsimtu. Palliju arhibīskapiem — metropolītiem piešķir Pāvests, pallijs var tikt piešķirts tikai vienu reizi mūžā, tāpēc, to pazaudējot, jaunu palliju iegūt nav iespējams.

Palliji tiek izgatavoti no divu baltu jēru vilnas, kuri katru gadu tiek svētīti Svētās Agneses piemiņas dienā pie viņas kapa vietas Romā, 21. janvārī.

Pallijs simbolizē pazudušo avi, kuru Pāvests vai arhibīskaps — metropolīts nes uz saviem pleciem. Palliju rotā seši krustiņi, kas sākotnēji bija sarkanā krāsā, simbolizējot Kristus asinis, bet vēlāk palliji tika greznoti ar melniem krustiņiem, kādi tiek lietoti mūsdienās, simbolizējot ticīgos jeb avis Kristus ganāmpulkā. Trijos krustiņos tiek iespraustas naglveida zelta brošas, simbolizējot Kristus ciešanas.


Krūšu krusts

Krūšu krusts () ir viena no bīskapa un kardināla insignijām. Tā simbolizē uz norādi piederību Kristum, pauž paļāvību uz spēku, ko dāvā Pestītāja krusts. Krūšu krusts tiek lietots zem ornāta. Liturģijas laikā kardinālu lietotie krūšu krusti ir sarkani-zelta, bet bīskapiem zaļi-zelta krāsas auklā iekarinātu krustu, savukārt, ārpus liturģijas krusts tiek iekarināts ķēdē.

Ievēlot bīskapu par kardinālu, viņam šī insignija saglabājas.


Gana zizlis

Gana zizlis () ir viena no bīskapa un kardināla insignijām. Tā simbolizē Labā gana kalpojumu, ko veic uzticētās tautas vidū, tas ir, būt nomodā par ticību un morāli, tā ir pastorālā kalpojuma zīme. Gana zizli lieto tikai savā diecēzē, citā diecēzē drīkst lietot ar vietējā bīskapa piekrišanu. Gana zizli, tāpat kā gredzenu nekad nelieto Lielajā piektdienā. Vērstu ar izliekumu uz sevi, zizli bīskaps lieto, ejot procesijā, sakot homīliju, klausoties Evaņģēlija pasludināšanu, pieņemot solījumus un ticības apliecinājumu, dodot svētību, svinot sakramentus, kā arī sakramentālijas.

Ievēlot bīskapu par kardinālu, viņam šī insignija saglabājas.


Mitra

Mitra () ir bīskapa vai kardināla galvassega, kas tiek lietota liturģijas laikā, tā sastāv no divām vienādām no stingra auduma pagatavotām daļām un divām aizmugurē piestiprinātām platām lentēm. Mitras nepieskaņo liturģiskām krāsām, bet iedala vienkāršajās un vērtīgajās mitrās. Mitra simbolizē skaidra prāta saglabāšanu un šķīstību, bet tās abas daļas tiek uzskatītas par Vecās un Jaunās Derības, kā arī Dieva un tuvākā mīlestības simbolu.


Gredzens (bīskapa insignija)

Gredzens () ir viena no bīskapa un kardināla insignijām. Tā simbolizē uzticību un laulību ar baznīcu. Bīskaps gredzenu valkā vienmēr, izņemot Lielo piektdienu. Bīskapa ordinācijas laikā gredzena uzvilkšana labās rokas zeltnesī, kas vienlaicīgi noris ar noteiktas vārdu formulas teikšanu: "Saņem šo gredzenu, ticības zīmogu un, ietērpts nepārejošā ticībā, sargā nevainīgu Dieva Līgavu, svēto Baznīcu", kas norāda uz bīskapa saikni ar viņam uzticēto diecēzi.

Ievēlot kardinālu, pāvests viņam pasniedz gredzenu. Gredzens tiek nēsāts, līdzīgi kā bīskapam, vienmēr, izņemot Lielo piektdienu.


Buržuāzijas diskrētais šarms

"Buržuāzijas diskrētais šarms" () ir sirreāla 1972. gadā uzņemta Francijas, Itālijas un Spānijas kopražojuma filma. Tā tika filmēta galvenokārt Francijā, gandrīz visi filmas dialogi arī ir franču valodā. Filmas režisors ir Luiss Bunjuels. Filmas sižeta pamatā ir augstāko sabiedrības pārstāvju grupa, kas, neskatoties uz dažādiem traucēkļiem, izmisīgi cenšas kopā papusdienot.

Filma ir ieguvusi Kinoakadēmijas balvu par labāko filmu svešvalodā.


Hezbollah

Hezbollah ( Ḩizb Allāh — 'Dieva partija') ir šiītu islāmistu politiska un paramilitāra organizācija, kas darbojas Libānā. Tā ir arī viena no lielākajām sociālo pakalpojumu, kas saistīti ar darbību skolās, slimnīcās, zemkopībā un citviet, sniedzējām Libānas šiītu kopienā. Vairākas arābu valstis, piemēram, Saūda Arābija, Ēģipte, Jordānija ir nosodījušas tās darbības. Tomēr ir valstis, kuras atklāti atbalsta Hezbollah, piemēram, Irāna un Sīrija. Krievija Hezbollah uzskata par leģitīmu sociopolitisko spēku, savukārt Amerikas Savienotās Valstis, Ēģipte, Izraēla, Austrālija un Kanāda ir atzinušas šo organizāciju par teroristisku.


Neatgriezeniskais

"Neatgriezeniskais" () ir 2002. gada Francijas trillera filma, kuras režisors ir Gaspars Noē. Filmai ir nelineārs stāstījums. Filmas mūziku komponēja Tomass Bangelters, kas vislabāk zināms kā hausmūzikas grupas Daft Punk dalībnieks.

"Neatgriezeniskais" ieguva Zelta zirga balvu Stokholmas kinofestivālā un sacentās par Palmas zaru Kannu kinofestivālā.


Gaspars Noē

Gaspars Noē (; dzimis ) ir Argentīnā dzimis Francijas kinorežisors. Režisējis filmas I Stand Alone (1998), "Neatgriezeniskais" (2002), "Ieeja tukšumā" (2009), "Mīlestība" (Love, 2015), "Ekstāze" (2018), Lux Æterna (2019) un Vortex (2021).


Vinsents Kasels

Vinsents Kasels (; dzimis ) ir franču aktieris un kinorežisors.

Kasels piedzima Parīzē, Francijā franču aktiera Žana Pjēra Kasela (1932—2007) ģimenē. Tēvs bija Francijā populārs aktieris, īpaši pazīstams ar lomām 1960-gadu komēdijās.

Vinsents Kasels uzsāka aktiera karjeru 1987. gadā. Kļuva plašāk pazīstams pēc lomas atveidošanas franču režisora Metjū Kasovica filmā La Haine (1995). Par šo lomu tika nominēts divām Cēzara balvām. Vēlreiz tika nominēts Cēzara balvai par lomu filmā Read My Lips (Sur mes lèvres, 2001). Cēzara balvu ieguva par gangstera Žaka Merina (Jacques Mesrine) atveidošanu filmā Mesrine (filma divās daļās: Žaks Mesrins: Nāves instinkts" (L'instinct de mort), "Žaks Mesrins: Valsts ienaidnieks Nr. 1" (L'ennemi public n°1), 2008). Kasels divreiz nominēts Eiropas Kino balvai (kategorijā Audience Award) — par lomām filmās The Crimson Rivers (Les rivières pourpres, 2000) un Read My Lips.


Kempa krasts

Kempa krasts () ir Austrumantarktīdas piekrastes daļa starp Edvarda VIII līci un Viljama Skorsbija līci Sadraudzības jūras krastā. Austrumos robežojas ar Mosona krastu, reizēm tiek pieskaitīts Enderbiju Zemei. Piekrastē daudzas klinšainas salas, no Polārā plato noplūst vairāki glečeri, lielākie no kuriem ir Roberta glečers un Hosīsona glečers. Iekšzemē paceļas Hansena kalni. Krasts nosaukts par godu britu kapteinim Pīteram Kempam (Peter Kemp), kurš šajā apvidū 1833. gadā atklāja cietzemi.


Lerijs Bērds

Lerijs Džo Bērds (; dzimis Vestbādenspringsā, Indiānas štatā, ASV) ir bijušais amerikāņu basketbolists, spēlējis vieglā uzbrucēja un spēka uzbrucēja pozīcijā, bijis ASV basketbola izlases dalībnieks.

Visu profesionāļa karjeru aizvadīja Nacionālās basketbola asociācijas kluba Bostonas "Celtics" sastāvā, kas viņu 1978. gada NBA draftā izraudzījās ar kopējo 6. kārtas numuru. "Celtics" sastāvā trīs reizes izcīnīja NBA čempiontitulu (, , ), divas reizes tika atzīts par finālsērijas vērtīgāko spēlētāju (, ). Bērds trīs sezonas pēc kārtas (–) tika atzīts par līgas vērtīgāko spēlētāju. 12 reizes piedalījies NBA Visu zvaigžņu spēlē, vienā no tām tika atzīts arī par spēles vērtīgāko spēlētāju.

Bērds beidza 13 gadus ilgušo karjeru 1992. gadā muguras problēmu dēļ. Pēc sezonas ASV izlases sastāvā izcīnīja zelta medaļu Barselonā, par čempioniem kļuvusī ASV izlase tika nosaukta par "Zvaigžņu komandu", jo pirmoreiz Olimpisko spēļu vēsturē basketbola sacensībās varēja piedalīties NBA spēlētāji.

1996. gadā tika nosaukts par vienu no 50 izcilākajiem NBA spēlētājiem līgas vēsturē. 1998. gadā ticis uzņemts Džeimsa Neismita Basketbola slavas zālē, 2010. gadā uzņemts tajā atkārtoti, šoreiz Zvaigžņu komandas sastāvā.

Laikā no 1997. līdz 2000. gadam bijis Indiānas "Pacers" galvenais treneris. 2003. gadā kļuva par kluba basketbola operāciju prezidentu, ieņēmis šo amatu līdz 2012. gadam, pēc gada paziņojis, ka atgriezīsies šajā amatā 2013. gadā. Bērds ir vienīgais NBA vēsturē, kas karjeras laikā atzīts par sezonas vērtīgāko spēlētāju, labāko treneri un labāko ģenerālmenedžeri.


Jānis Cakuls

Jānis Cakuls (dzimis Rožupes pagastā, miris Rīgā) bija Romas Katoļu Tinistas titulārbīskaps, ordinēts 1949. gada 18. septembrī, konsekrēts 1982. gada 12. decembrī.


Asylum

Asylum ir ASV smagā metāla grupas Disturbed piektais studijas albums. Asylum ir domāts kā jauns virziens grupas muzikālajā karjerā, vienlaikus krasi nemainot mūzikas stilu un pieturoties iepriekšējos albumos raksturīgajam grupas skanējumam. Albums tika izdots 2010. gada 31. augustā, un to izplatīja Reprise Records.

Pirmajā nedēļā tika pārdotas aptuveni 179 000 albuma kopijas, un Asylum, tāpat kā grupas iepriekšējie trīs albumi, debitēja ASV Billboard 200 1. vietā, kas no rokgrupām iepriekš izdevies vien Metallica un Dave Matthews Band.


Jānis Šmēdiņš

Jānis Šmēdiņš (dzimis Kuldīgā) ir bijušais latviešu pludmales volejbolists. bronzas medaļas laureāts, spēlējot pārī ar Mārtiņu Pļaviņu. Kopš 2012. gada beigām spēlēja kopā ar Aleksandru Samoilovu, 2013. gada sezonas laikā trīs reizes izcīnot uzvaru Pasaules kausa posmos. Samoilovs/Šmēdiņš ir bijuši FIVB reitinga līderi.


Šmēdiņš

Andris Šmēdiņš (1956) — latviešu volejbolists un treneris; Jānis Šmēdiņš (1987) — latviešu pludmales volejbolists; Toms Šmēdiņš (1986) — latviešu pludmales volejbolists.


Vikiprojekts:Sports

Sporta vikiprojekts tika izveidots .

Esi sveicināts Sporta vikiprojektā. Projekta "Sports" mērķis ir sniegt informāciju potenciālajiem rakstu uzlabotājiem, kas vēlētos apkopot un sakārtot informāciju par sportu tā, lai pēc iespējas vairāk cilvēki uz pasaules latviešu valodā varētu atrast plašu, noderīgu un kvalitatīvu informāciju par šo tēmu.

Sports ir ļoti plaša tēma, bet projekta prioritāte ir ievērojami notikumi sporta vēsturē, nozīmīgu sportistu biogrāfijas un sports Latvijā.

Latviešu Vikipēdijā ir nepieciešams ikviens dalībnieks, kam ir jebkādas zināšanas vai arī interese ar sportu saistītos jautājumos un kas labprāt spēs papildināt un uzlabot ar sportu saistītos Vikipēdijas rakstus. Ja arī Tu vēlies kļūt par projekta dalībnieku, piesakies sporta vikiprojekta dalībnieku sarakstā (šeit) un dod savu ieguldījumu latviešu Vikipēdijā, kas šobrīd ir nepilnīga.

Ja Tu nezini ar ko sākt darbu, vari apskatīt projekta darāmo darbu sarakstu.

Ja Tev ir kādas idejas, kā var uzlabot darbu vai rakstu kvalitāti, tad droši dalies ar domām projekta diskusijā. __NoToc__


Antons Justs

Antons Justs (dzimis Varakļānu pagasta Šķēļu sādžā, miris Jelgavā) bija Romas katoļu Jelgavas diecēzes bīskaps, ordinēts 11.07.1960, konsekrēts 06.01.1996, no 2011. gada 10. septembra — Jelgavas diecēzes bīskaps emeritus.


Hokejs olimpiskajās spēlēs

Hokeja turnīrs olimpiskajās spēlēs notiek kopš 1920. gada vasaras olimpiskajajām spēlēm. Četrus gadus vēlāk tas tika iekļauts ziemas olimpisko spēļu sacensību programmā vīriešiem. Pirmo reizi olimpiskajās spēlēs hokeja sacensības sievietēm notika 1998. gada ziemas olimpiskajās spēlēs. Visvairāk turnīrā ir uzvarējusi Kanādas izlase (gan vīriešu, gan sieviešu).


Ričards Fainmens

Ričards Filipss Fainmens (, , dzimis , miris ) bija amerikāņu zinātnieks un polimāts. 1965. gadā par pētījumiem kvantu elektrodinamikā Fainmens kopā ar Džulianu Švingeru un japāņu zinātnieku Sinitiro Tomonagu saņēma Nobela prēmiju fizikā. Viņš bija arī viens no pirmajiem, kas 1959. gadā sāka runāt par nanotehnoloģiju piedāvātajām iespējām nākotnē. Savas dzīves laikā Fainmens bija viens no pazīstamākajiem zinātniekiem pasaulē.

1996. gadā par Ričardu Fainmenu tika uzņemta biogrāfiska kinofilma "Bezgalība" (Infinity). Viņu šajā filmā atveidoja aktieris Metjū Broderiks.


Trevors Lindens

Trevors Džons Lindens (; dzimis Midisainhatā, Albertas provincē, Kanādā) ir bijušais kanādiešu hokejists, spēlēja centra uzbrucēja un labās malas uzbrucēja pozīcijās. Savas profesionāļa karjeras laikā spēlēja NHL klubu Vankūveras "Canucks", Vašingtonas "Capitals", Monreālas "Canadiens" un Ņujorkas "Islanders" klubu sastāvos.

No 2014. gada līdz 2018. gada jūlijam Lindens bija NHL kluba Vankūveras "Canucks" prezidents.


Supergirl

"Supergirl" ir amerikāņu dziedātājas Mailijas Sairusas singls, ko viņa izpilda kā Hanna Montana. Tas tika izdots sadarbībā ar ierakstu kompāniju Walt Disney Records. Dziesma iekļuva Bubbling Under Hot 100 Singles topā.


Krustpils Svētā Nikolaja pareizticīgo baznīca

Krustpils Svētā Nikolaja pareizticīgo baznīca ir pareizticīgo dievnams Jēkabpilī, Zīlānu ielā 57. Celta bizantiešu stilā un iesvētīta 1910. gadā Svētā Nikolaja godam.

Pirmā pasaules kara laikā no baznīcas pāri palikušas bija tikai sienas, bet no garīdznieku mājas — pamati, savukārt, no aptuveni 1000 draudzes locekļiem bija tikai palikusi puse. 1920. gadā no Krievijas atgriezās Marijas patvēruma un aizlūguma baznīcas pārzinis Jēkabpilī tēvs Vladimirs Borozdinskis, kurš uzsāka baznīcas atjaunošanu. Jau no 1922. gada atsākās pastāvīgi dievkalpojumi garīdznieka Nikolaja Vasiļjeva vadībā. 1928. gadā ar tēva Jēkaba Karpa gādību baznīcas iekšpuse tika izrotāta ar jaunu svētbilžu sienu, draudzes locekles uzgleznoja astoņas ikonas. Daudzas svētbildes ziedoja arī paši draudzes locekļi. Pēc Otrā pasaules kara baznīcu atkal bija jāatjauno un 1963. gadā to pārņēma garīdznieks Anatolija Kudrjavcevs, kurš šajā baznīcā kalpoja līdz pat 1993. gadam. No 1965. gada līdz 1990. gadam šajā baznīcā bieži dievkalpojumus arī vadīja pašreizējais pareizticīgās baznīcas Rīgas un visas Latvijas metropolīts Aleksandrs Kudrjašovs.


Vecpilsētas laukums (Jēkabpils)

Vecpilsētas laukums ir viens no Jēkabpils pilsētas laukumiem, kas atrodas Daugavas kreisajā krastā, pilsētas centrālajā daļā, netālu no Daugavas. Tas no divām pretējām pusēm ir norobežots ar Brīvības un Pasta ielām.


Urbanovičs

Jānis Urbanovičs (dz. 1959) — latviešu politiķis; Juzefs Urbanovičs (1916—1989) — Latvijas poļu izcelsmes PSRS un Polijas militārais darbinieks; Viktors Urbanovičs (1898—1977) — Latvijas baltkrievu izcelsmes padomju valsts drošības un militārais darbinieks.


Krustpils (stacija)

Krustpils ir liela mezgla stacija, kurā savienojas četras dzelzceļa līnijas — Jelgava I—Krustpils, Krustpils—Daugavpils, Krustpils—Rēzekne II un Rīga—Krustpils. Stacija atrodas Jēkabpils pilsētas Krustpils daļā. Krustpils stacija ir iecirkņa stacija, kurā notiek lokomotīvju un brigāžu nomaiņa. Krustpils stacija kalpo kā kravu, tā pasažieru pārvadājumiem. No Krustpils stacijas kursē vietējie pasažieru dīzeļvilcieni uz Rīgu, Daugavpili, Krāslavu, Indru, Rēzekni un Zilupi. Krustpilī pieturēja arī starptautiskie vilcieni uz Maskavu, Sanktpēterburgu un Minsku (koronavīrusa pandēmijas un vēlāk starptautiskās situācijas dēļ starptautiskie pārvadājumi atcelti). Stacijā darbojas biļešu kase.


Pētersīļi

Pētersīļi (Petroselinum) ir čemurziežu dzimtas (Apiaceae) ģints. Pētersīļu ģintī ietilpst divas sugas: cirtainais pētersīlis (Petroselinum crispum) un Petroselinum neapolitanum, no kuriem izplatītāka ir pirmā suga. Pētersīļi ir divgadīgi augi. Sakne veidojas līdzīgi burkāniem, bet lapas ir divkārt un trīskārt plūksnainas. Ziedi un sēklas izaug un nobriest tikai otrajā augšanas gadā. Pētersīļi tiek izmantoti kā garšaugi un piedevas ēdienam.


Edvards Munks

Edvards Munks (; dzimis , miris ) bija norvēģu gleznotājs un grafiķis, viens no ekspresionisma aizsācējiem. Visslavenākais Munka darbs ir glezna "Kliedziens", kurā attēlotais motīvs kļuvis par vienu no mūsdienās visizplatītākajiem vizuālās mākslas motīviem pasaulē.


Kliedziens

"Kliedziens" (; veidota 1893.—1910. gadā) ir nosaukums norvēģu mākslinieka Edvarda Munka ekspresionisma stilā gleznotai gleznu un grafiku sērijai, kurā parādīta izmisumā esoša figūra ar asinssarkanām debesīm fonā. Fona ainava ir Oslo fjords, skatīts no kāda Ekebergas pakalna.

Slavenākajā gleznas "Kliedziens" versijā, kas tapusi 1893. gadā, redzams panikā krītošs tēls, kura izliektais ķermenis saplūst ar apkārtējās ainavas lokiem. Iedvesma darbam gleznotājam radās halucinogēnā pieredzē, kad viņš esot dzirdējis "kliedzienu caur dabu," kas labi saskatāms gleznas tēla un fona vienotībā. Sarkano debesu toni, kas izteikti pastiprina trauksmes un panikas sajūtu, izraisīja Indonēzijas salu vulkāna Krakatau izvirdums, visu pasauli pārklājot ar vulkāniskā izvirduma mākoņiem. Lai arī gleznā redzamais notikums ir autobiogrāfisks, galvenais tēls māksliniekam nelīdzinās. Trauksmes stāvoklī esošā būtne ir zaudējusi gan dzimumu, gan personību.


Naomi Votsa

Naomi Votsa (; dzimusi ) ir angļu aktrise. Spēlējusi lomas vairākās plaši pazīstamās filmās: "Malholanda ceļš" (2001), "Aplis" (The Ring; 2002), "21 grams" (2003), "Austrumu solījumi" (2007), "Starptautiskie darījumi" (2007). Saņēmusi Amerikas Kinoakadēmijas balvas nomināciju.


Jānis Lagzdiņš

Jānis Lagzdiņš (dzimis ) ir Latvijas jurists un politiķis. Viņš ir viens no tikai četriem Latvijas politiķiem, kas ir bijuši Augstākās Padomes un piecu Saeimu kopš Latvijas neatkarības atjaunošanas deputāti. Bijušais "Latvijas Ceļa" un Tautas partijas biedrs. Kopš 2010. gada bezpartijisks.


Jēkabpils autoosta

Jēkabpils autoosta ir autoosta, kas atrodas Latvijas pilsētā Jēkabpilī. SIA "Jēkabpils autobusu parks" Jēkabpils autoosta atrodas Daugavas kreisajā pusē, Jēkabpils centrā blakus Kena parkam, Vienības ielā 1. Autoostā ir plaša uzgaidāmā zāle, divas kases un pieejami mantu uzglabāšanas pakalpojumi. Ziemas sezonā siltums tiek nodrošināts ar vietējo gāzes apkures sistēmu. Autoostā darbojas kafejnīca, frizētava, preses kiosks, bezmaksas interneta termināls un vairāki veikaliņi. Autoosta ir iekļāvusies "Baltic Lines" programmā, kas dod iespēju pasažieriem pasūtīt biļetes uz visiem tiem iekšzemes un starptautiskajiem maršrutiem, ko apkalpo Rīgas Starptautiskā autoosta.

Pie autoostas celtnes atrodas stāvvieta apmēram 15 autobusiem un seši pasažieru iekāpšanas laukumi, pie kurām pienāk un atiet autobusi, kuri apkalpo kā vietējos, tā iekšzemes un starptautiskos maršrutus. Autoostai apkārt esošā teritorija ir apzaļumota. Blakus autoostai atrodas pilsētas autobusu pieturas un taksometru stāvlaukums, kā arī vairāki veikali un aptieka.


Ernests Felsbergs

Jānis Ernests Teodors Felsbergs (dzimis , miris ) bija latviešu mākslas vēsturnieks, Tērbatas Universitātes un Latvijas Universitātes profesors, pirmais Latvijas Augstskolas rektora pienākumu izpildītājs (1920—1922) un LU rektors (1922—1923).


Trepe (stacija)

Trepe ir dzelzceļa stacija Jēkabpils novada Vīpes pagastā, līnijā Krustpils—Daugavpils. Stacijā biļešu kase ir slēgta.


Līvāni (stacija)

Līvāni ir dzelzceļa stacija līnijā Krustpils—Daugavpils, kas atrodas Līvānos, 158 kilometru attālumā no Rīgas Pasažieru stacijas. Līvānu stacijā katru dienu piestāj dīzeļvilcieni Rīga—Daugavpils, Daugavpils—Rīga, Rīga—Krāslava, Krāslava—Rīga un Līvāni—Rīga. Stacijā biļešu kase ir slēgta.


Krustpils Evaņģēliski luteriskā baznīca

Krustpils Evaņģēliski luteriskā baznīca ir vecākais dievnams Jēkabpilī. Tagadējā pārbūvētā celtne ir veidota ampīra stilā. Baznīca ir ņemta valsts aizsardzībā un tiek uzskatīta par sakoptāko Valsts nozīmes kultūras pieminekli rajonā. Baznīca atrodas netālu no Krustpils pils pie Donaviņas ietekas Daugavā. Adrese: Rīgas ielā 211a. Krustpils luterāņu baznīcai bija divas filiāldraudzes — tagadējās Unguru un Gostiņu luteriskās draudzes.


Edvarda VIII līcis

Edvarda VIII līcis () ir Sadraudzības jūras piekrastes līcis, kas nosacīti atdala Kempa krastu no Enderbiju Zemes. Līcis ir aptuveni 30 km plats un iestiepjas sauszemē austrumu — rietumu virzienā par 40 km. Līča ziemeļu malu veido Edvarda VIII plato, dienvidu piekrastē izvietojušās Eigardena salas, rietumu galu aizņem Edvarda VIII šelfa ledājs. Līcī noplūst vairāki glečeri, lielākie no kuriem ir Roberta glečers dienvidaustrumu galā un Sītona glečers ziemeļaustrumu galā. Līci 1936. gadā atklāja britu Discovery Investigations ekspedīcija un nosauca par godu tā laika Apvienotās Karalistes monarham Edvardam VIII.


Jersika (stacija)

Jersika ir dzelzceļa stacija Līvānu novada Jersikas pagastā, līnijā Krustpils—Daugavpils. Stacijā biļešu kase ir slēgta.


Klasiskās šosejas riteņbraukšanas sacensības

Klasiskās šosejas riteņbraukšanas sacensības ir profesionālas viendienas šosejas sacensības starptautiskajā kalendārā. Vairums no sacensībām, no kurām visas notiek Rietumeiropā, profesionālo sacensību kalendārā ir bijušas jau vairākas desmitgades, bet vecākās pirmoreiz notikušas jau 19. gadsimtā. Parasti tās notiek katru gadu aptuveni tajā pašā datumā. Piecas nozīmīgākās no šīm sacensībām tiek sauktas par klasiku "pieminekļiem".

2005.-2007. gada sezonās klasikas bija daļa no UCI ProTour sacensību sērijas, kuru organizēja Starptautiskā Riteņbraukšanas federācija. Šajā kopvērtējumā bija iekļautas arī vairākas daudzdienu sacensības kā Tour de France, Giro d'Italia, Vuelta a España, Parīze—Nica un Critérium du Dauphiné Libéré, kā arī vairākas citas viendienas sacensības. ProTour aizvietoja Šosejas riteņbraukšanas Pasaules kausa seriālu, kurš iekļāva tikai viendienas sacensības. 2008. gada sezonā vairums no klasikām un visas lielās tūres nebija ProTour sastāvā saistībā ar nesaskaņām starp UCI un ASO, kura organizē Tour de France un vairākas citas lielas sacensības. 2009. gadā ProTour tika nomainīts ar UCI Pasaules tūri un sastāvā iekļautas daudzas no šīm sacensībām.


Nīcgale (stacija)

Nīcgale ir dzelzceļa stacija līnijā Krustpils—Daugavpils, kas atrodas Augšdaugavas novada Nīcgales pagastā. Stacijā biļešu kase ir slēgta.


Vabole (stacija)

Vabole ir dzelzceļa stacija līnijā Krustpils—Daugavpils, kas atrodas Augšdaugavas novadā Vaboles pagastā, apmēram 1 km uz ziemeļiem no pagasta centra Vaboles. Stacijā biļešu kase ir slēgta.


Vabole

Vabole var būt: Vaboles — kukaiņu klases kārta; Vabole — apdzīvota vieta Augšdaugavas novadā, Vaboles pagasta centrs; Vabole — upe Varakļānu novada Murmastienes pagastā; Vabole — dzelzceļa stacija līnijā Krustpils—Daugavpils.


Roberta glečers

Roberta glečers () ir ap 50 km garš un ap 6 km plats šļūdonis Austrumantarktīdā, Kempa krastā. Sākas ap 1000 m augstumā ziemeļos no Leki grēdas, plūst ziemeļaustrumu virzienā. Ap 20 km no ietekas saplūst ar no rietumiem pietekošo Vilmas glečeru. Ietek Edvarda VIII līča rietumdaļā un kopā ar vairākiem citiem šļūdoņiem veido Edvarda VIII šelfa ledāju. Pirmoreiz novērots 1954. gadā austrāliešu polārpētnieku Doversa un Švarca pārgājiena laikā. Nosaukts par godu Robertam Doversam (Robert Dovers).


Līksna (stacija)

Līksna ir dzelzceļa stacija līnijā Krustpils—Daugavpils, kas atrodas Augšdaugavas novada Līksnas pagastā. Stacijā biļešu kase ir slēgta.


Staļingradas kauja

Staļingradas kauja () bija lielākā no Otrā pasaules kara militārajām kaujām Austrumu frontē, kurā PSRS cīnījās pret nacistisko Vāciju un tās sabiedrotajiem par Staļingradas (mūsdienās Volgograda) pilsētu Krievijas dienvidrietumos. Tā norisinājās no 1942. gada 23. augusta līdz 1943. gada 2. februārim, un bija daļa no operācijas "Blau" — 1942. gada Vācijas vasaras stratēģiskās ofensīvas.

Abu pušu kopējiem zaudējumiem sasniedzot apmēram divus miljonus cilvēku, šī kauja kļuva par vienu no lielākajām un asiņainākajām Otrajā pasaules karā, kur gala rezultātā pēc vairāku mēnešu intensīvām cīņām Sarkanajai armijai izdevās ielenkt un pilnībā iznīcināt vācu 6. armiju, kā arī nodarīt ievērojamus zaudējumus rumāņu, itāļu un ungāru militārajām formācijām Donas un Volgas upes flangos, kas tādējādi beidzās ar Vācijas un pārējo Ass valstu spēku neizbēgamu atkāpšanos no Krievijas dienvidrietumu un Kaukāza reģiona.

Pēc nesekmīgās Staļingradas kaujas kļuva skaidri redzams, ka Vācija vairs nekādi nespēs uzvarēt karā pret Padomju Savienību. Šī iemesla dēļ Staļingradas kauja tiek uzskatīta arī par nozīmīgāko Otrā pasaules kara pagrieziena punktu Eiropā.


Mežciems (stacija)

Mežciems ir neizmantots pieturas punkts Daugavpilī, līnijā Krustpils—Daugavpils. Stacijas ēka tiek izmantota kā dzīvojamā māja, tajā nav biļešu kases.


Kaspars Dubra

Kaspars Dubra (dzimis Rīgā) ir Latvijas futbolists, spēlē aizsarga pozīcijā, Latvijas futbola izlases dalībnieks. Kopš 2023. gada Dubra pārstāv FK Panevėžys.


ANO Drošības padome

Apvienoto Nāciju Drošības padome () ir viena no galvenajām Apvienoto Nāciju Organizācijas institūcijām, kura ir atbildīga par starptautiskā miera un drošības uzturēšanu, kā arī citiem uzdevumiem.


Lagzdiņš

Jānis Lagzdiņš (1952) — Latvijas jurists un politiķis; Viktors Lagzdiņš (1926—2008) — latviešu prozaiķis.


Daugavpils (stacija)

Daugavpils ir dzelzceļa līnijas Rīga—Daugavpils gala stacija, kas atrodas Latgalē, otrajā lielākajā Latvijas pilsētā Daugavpilī. Kopumā Daugavpils dzelzceļa mezgls ir otrais lielākais Latvijā pēc Rīgas dzelzceļa mezgla. Daugavpils stacija atrodas Daugavpils centrā, pie Stacijas ielas. Daugavpils stacija ir liela mezgla stacija, no kuras sākas līnijas uz Rīgu, Eglaini un Indru. Savienojošie ceļi savieno to ar Daugavpils Šķirošanas staciju, no kurienes tālāk iet līnija uz Rēzekni, kā arī ar lokomotīvju depo (D parku). Bez Šķirošanas stacijas un D parka Daugavpils stacijā ietilpst Daugavpils Pasažieru parks, pie kura atrodas arī Daugavpils stacijas ēka. Daugavpilī ir intensīva kravas satiksme, bet pasažieru satiksme pastāv galvenokārt uz Rīgu (5 dīzeļvilcieni katru dienu) un no 2020. gada 13. decembra uz Krāslavu (1 dīzeļvilcienu pāris katru dienu), bet no 2021. gada 12. decembra arī uz Indru. Bez tam pirms COVID-19 pandēmijas caur Daugavpili kursēja starptautiskais vilciens uz Minsku, bet kopš 2018. gada nedēļas nogalē (sestdienās un svētdienās 2 dīzeļvilcieni) arī uz Viļņu.

Sakarā ar ārkārtas situācijas izsludināšanu koronavīrusa pandēmijas dēļ no 2020. gada 17. marta līdz 12. jūnijam Daugavpils—Viļņas starptautiskā maršruta brīvdienu dīzeļvilcieni kursēja līdz/no Turmantas stacijai (Lietuvas robežstacijai), Latvijas teritorijā neiebraucot. Kopš 2020. gada 13. jūnija pasažieru vilcienu satiksme uz Lietuvu daļēji atjaunota — samazināts reisu skaits līdz 1 dīzeļvilciena pārim brīvdienās, kā arī atcelts vilciens Daugavpils—Turmanta. Tomēr 14. jūnijā satiksme līnijā atkal apturēta un nav zināms, kad tā varētu atsākties. Kopš 15. marta nekursē arī starptautiskais vilciens Rīga—Minska.

Stacijā darbojas biļešu kase.


Mārtiņš Bīmanis

Mārtiņš Bīmanis (dzimis , miris ) bija inženieris un sabiedriskais darbinieks, Latvijas Universitātes ārštata profesors, Inženierzinātņu fakultātes dekāns un LU rektors.


Eiropas veselības apdrošināšanas karte

Eiropas veselības apdrošināšanas karte (EVAK) ir dokuments, kas, uzturoties citā Eiropas Savienības valstī, kā arī Norvēģijā, Islandē, Lihtenšteinā vai Šveicē apliecina tiesības saņemt nepieciešamo vai neatliekamo medicīnisko veselības aprūpi tādā pašā apjomā kā šīs valsts iedzīvotājiem.


Ozolsala (stacija)

Ozolsala ir neizmantots pieturas punkts līnijā Rīga—Krustpils, kas atrodas Jēkabpils novada Krustpils pagastā. Stacijas ēka tiek izmantota kā dzīvojamā ēka "Ozolsala 2", kopš 2019. gada ēka ir neapdzīvota,tajā nav biļešu kases. Uz Ozolsalas staciju no Daugavpils šosejas ved neliels autoceļš V797. Stacijai tuvākā apdzīvotā vieta ir skrajciems Ganukrogs, kas atrodas gandrīz kilometra attālumā uz dienvidrietumiem no stacijas, bet Ozolsalas ciems atrodas 5 km uz ziemeļaustrumiem, kaimiņu novadā, otrpus Aiviekstes.

No 2019. gada decembra Ozolsalas pieturā vilcieni vairs neapstājas.


Hosīsona glečers

Hosīsona glečers () ir ap 23 km garš un ap 4 km plats šļūdonis Austrumantarktīdā, Kempa krastā. Plūst ziemeļu virzienā un ieplūst Sadraudzības jūrā austrumos no Stekbeja, veidojot izteiktu glečera mēli. Pirmoreiz nokartēts pēc Larsa Kristensena 1936.-1937. gada ekspedīcijas aerofotogrāfijām. Nosaukts par godu austrāliešu pētniekam Ričardam Hosīsonam (Richard Hoseason), kurš gāja bojā 1952. gada Hērda salas ekspedīcijas laikā.


Sergunta (stacija)

Sergunta ir izmaiņas punkts Augšdaugavas novada Nīcgales pagastā, līnijā Krustpils—Daugavpils starp Jersikas un Nīcgales stacijām. Mūsdienās Serguntā pasažieru vilcieni nepietur. Izmaiņas punktā nav biļešu kases.


Ruži (stacija)

Ruži ir neizmantots pieturas punkts Augšdaugavas novada Vaboles pagastā, līnijā Krustpils—Daugavpils starp Nīcgales un Vaboles stacijām.


Līksna (nozīmju atdalīšana)

Līksna var būt: Leiksnas upes cits nosaukums; Līksna — apdzīvota vieta Augšdaugavas novadā, Līksnas pagasta centrs; Līksna — dzelzceļa stacija līnijā Krustpils—Daugavpils.


Alotene

Alotene ir dzelzceļa pieturas punkts Aizkraukles novada Klintaines pagastā, līnijā Rīga—Krustpils. Stacijas kods 10401 (pēc PSRS klasifikācijas). Pieturas punkta ēka tiek izmantota kā dzīvojamā māja, tajā nav biļešu kases.


Hačidžjo

Hačidžjo (, Hachijōjima) ir viena no Japānai piederošajām Idzu salu grupas salām. Vulkāniskā sala atrodas Filipīnu jūrā un formāli ir Tokijas sastāvā, bet atrodas apmēram 300 kilometrus uz dienvidiem no Tokijas speciālajiem rajoniem. Salu pārvalda Hačidžo ciems (八丈町).


Koknese (stacija)

Koknese ir dzelzceļa stacija līnijā Rīga—Krustpils, kas atrodas Aizkraukles novada un Kokneses pagasta administratīvajā centrā Koknesē. Stacijā biļešu kase ir slēgta.


Zunda Towers

Zunda Towers (līdz 2022. gadam Z-Towers) ir augstceltne Raņķa dambī 30 Rīgā, Pārdaugavā, Āgenskalna apkaimē. Tā ir augstākā ēka Rīgā un Latvijā. Ēkas projekta attīstība tika uzsākta 2006. gadā, bet pabeigta 2017. gada 4. ceturksnī. Ēkas projektu izstrādājis arhitektu birojs No Rules Just Architecture, torņu fasādes projektu izstrādājis arhitekts Helmuts Jāns (Jahn). Ēku attīstītājs ir AS Towers Construction Management (īpašnieks ir Luksemburgā reģistrēts uzņēmums SPI RE Holdings un ietilpst grupā SPI Group, kuras patiesā labuma guvējs ir Jurijs Šeflers).

2020. gada janvārī Rīgas būvvalde Z-Towers pieņēma ekspluatācijā. 2022. gada 28. martā ēku kompleksa Z-Towers nosaukums tika mainīts uz Zunda Towers, reaģējot uz negatīvi interpretējamo burtu "Z", ko Krievijas propaganda izmanto karā Ukrainā.


Asote (stacija)

Asote ir dzelzceļa izmaiņas punkts Jēkabpils novada Kūku pagastā, līnijā Krustpils—Daugavpils starp Krustpils un Trepes stacijām. Mūsdienās Asotē pasažieru vilcieni nepietur. Izmaiņas punktā nav biļešu kases.


Jēkabs Legzdiņš

Jēkabs Legzdiņš ( — 1954. gads) bija latviešu jūrasbraucējs.

Dienējis Krievijas Impērijas kara flotē, bet pēc tam Padomju Krievijas flotē. Piedalījies vairākās glābšanas operācijās Ziemeļu Ledus okeānā. Četrdesmitajos gados piedalījies polārajās ekspedīcijās. Līcis un zemesrags Barenca jūrā ir nosaukts viņa vārdā.


Muldakmens (stacija)

Muldakmens ir dzelzceļa pieturas punkts Aizkraukles novada Aizkraukles pagastā, līnijā Rīga—Krustpils starp Skrīveru un Aizkraukles stacijām. Pietura atrodas pie autoceļa pārbrauktuves, kurš ved no Daugavpils šosejas uz Papardēm. Pieturā ir paaugstinātie peroni, kuru garums atbilst elektrovilcienu pirmajiem 4 vagoniem, bet nav nojumes pasažieriem. Muldakmens pieturā apstājas elektrovilcieni, kuri kursē maršrutā Rīga-Aizkraukle (izņemot vienu rīta un vakara vilcienu uz Rīgu un pēdējo vakara reisu uz Aizkraukli).

No 2019. gada decembra tiks samazināts pasažieru vilcienu reisu skaits, kas pietur Muldakmens pieturā. Pieturas punktā nav biļešu kases.


Skrīveri (stacija)

Skrīveri ir dzelzceļa stacija līnijā Rīga—Daugavpils, kas atrodas Aizkraukles novada Skrīveru pagastā, Skrīveros. Mūsdienās stacijā ir 4 sliežu ceļi, divi no tiem ir elektrificēti. Stacijā pietur vilcieni maršrutos Rīga—Aizkraukle, Rīga—Krustpils, Rīga—Daugavpils, Rīga—Zilupe u.c. virzienos. Stacijā bija 2 peroni, viens no tiem nojaukts 2017. gadā, lai sāktu rekonstrukcijas darbus, taču jauns perons tika uzbūvēts tikai 2019. gadā.

2014. gadā pabeigta otrā sliežu ceļa izbūve posmā Skrīveri—Krustpils.

Skrīveri ir D biļešu zonas gala stacija. Stacijā biļešu kase ir slēgta.


Muldakmens (nozīmju atdalīšana)

Muldakmens — laukakmens ar dabīgu vai mākslīgi iekaltu iedobumu muldas veidā. Muldakmens — dzelzceļa pieturas punkts līnijā Rīga—Krustpils.


Dendrārijs (stacija)

Dendrārijs ir neizmantots dzelzceļa pieturas punkts Aizkraukles novada Skrīveru pagastā, līnijā Rīga—Krustpils. Pieturai tuvākā apdzīvotā vieta ir Līču mazciems ap 3 km uz austrumiem, uz kurieni no pieturas neved nekādi ceļi. Pietura atrodas skaistā purvainā meža masīvā un tās tuvumā atrodas dažas viensētas. Tuvākā ir 856. km dzelzceļa ēka, kuras nosaukums saglabājies no padomju laika, kad kilometri šajā līnijā tika skaitīti no Maskavas. Nepāra ceļa (Rīgas virziena) zemā perona garums atbilst tikai 1 vagonam (tikai pirmais vagons, apmēram 20 m), pāra ceļa (Aizkraukles virziens) paaugstinātajam peronam — 4 pirmie vagoni. Sezonas laikā Dendrārija apkārtnē ir daudz odu, knišļu, mušu un dunduru. Apkaimē ir skaista un klusa raksturīga ainava. No Krapes puses pieturai var piekļūt pa aizaugušu meža stigu, kas aizgāzusies ar kritušiem lieliem un maziem kokiem, bet no Daugavpils šosejas puses — pa grantētu meža ceļu, ko ziemā tīra nesistemātiski. Līdz tuvākajai autobusa pieturai "Dendroloģiskais parks" uz Daugavpils šosejas no dzelzceļa pieturas ir ap 5 km. Dendrārijā pieturēja elektrovilcieni maršrutā Rīga—Aizkraukle (pirmais un pēdējais Aizkraukles—Rīgas reiss nepieturēja, un nepieturēja arī pēdējais Rīgas-Aizkraukles reiss).

No 2019. gada decembra Dendrārija pieturā sakarā ar mazo pasažieru plūsmu vilcieni vairs neapstājas. Pieturas punktā nav biļešu kases.


Dendrārijs (nozīmju atdalīšana)

Dendrārijs — botāniskā dārza daļa vai dārzs, kurā kolekcijas veidā iestādīti kokaugi. Dendrārijs — neizmantots dzelzceļa pieturas punkts līnijā Rīga—Krustpils.


Anna Ferisa

Anna Keja Ferisa (; dzimusi Baltimorā, Mērilendas štatā, ASV) ir amerikāņu aktrise. Viņa kļuva pazīstama pēc filmēšanās šausmu filmas parodiju "Šausmenīte" (Scary Movie) filmu sērijā. Vēl ir filmējusies filmās "Karstās čiksas" (2002), "Pazudis tulkojumā" (2003), "Mana bijusī superdraudzene" (2006), "Tikai draugi" (2005), "Kuprainais kalns" (2005). Ir piedalījusies vairāku seriālu filmēšanā ar epizodiskām lomām.


Anna Hetaveja

Anna Žaklīna Hetaveja (; dzimusi Bruklinā, Ņujorkā, ASV) ir amerikāņu aktrise. Savu aktrises karjeru uzsāka ar mazām lomām teātra izrādēs. Viņa debitēja ar lomu filmā "Princese pret pašas gribu" (2001). Trīs gadus vēlāk viņa filmējās filmas otrajā daļā "Princese pret pašas gribu 2" (2004) un piedalījās vairāku ģimenes filmu uzņemšanā.

Hetaveja ir filmējusies tādās filmās kā "Kuprainais kalns" (2005), "Sātans Pradas brunčos" (2006), "Džeinas stāsts" (2007), "Reičela precas" (2008), "Valentīna diena" (2010), "Alise Brīnumzemē" (2010), "Tumšais bruņinieks atgriežas" (2012), "Nožēlojamie" (2012). Par lomu filmā "Reičela precas" viņa tika nominēta Amerikas Kinoakadēmijas balvai kā labākā aktrise galvenajā lomā, par lomu filmā "Nožēlojamie" Hetaveja saņēma Amerikas Kinoakadēmijas balvu (šoreiz labākās otrā plāna aktrises kategorijā), tāpat viņa saņēma Zelta globusa balvu un BAFTA kino balvu kā labākā otrā plāna aktrise. Žurnāls People viņu atzina par vienu no 2001. gada uzlecošajām zvaigznēm.

Kopā ar Džeimsu Franko viņa 2011. gada februārī vadīja 83. Amerikas Kinoakadēmijas balvas pasniegšanas ceremoniju.


Hansena kalni

Hansena kalni (, ) ir ap 50 km gara nunataku virkne Austrumantarktīdā. Atrodas Kempa Zemē ap 95 km no okeāna piekrastes. Orientēti ziemeļrietumu-dienvidaustrumu virzienā un sastāv no divām nunataku grupām, kas paceļas virs Polārā plato līdz pat 300 m augstumā. Augstākā virsotne ir 1700 m augstais Jeitafjells. Ziemeļaustrumos no Hansena kalniem paceļas 1764 m augstais Framfjells. Hansena kalnus nokartēja no Larsa Kristensena ekspedīcijas (1936-1937) aerofotomateriāliem un nosauca par godu norvēģu kartogrāfam H. E. Hansenam (H.E. Hansen), kurš sastādīja kartes šai un citām norvēģu antarktiskajām ekspedīcijām.


Hansen

Hansen var attiekties uz: Gerhards Armauers Hansens - norvēģu ārsts; Hansena kalni Antarktīdā; Kristians Hansens — Vācijas ģenerālis, Dzelzs krusta Bruņinieka krusta kavalieris; Larss Hansens — amerikāņu ekonomists.


Kārlis Balodis

Kārlis Balodis (, , — ) bija latviešu ekonomists, finansists un demogrāfs. Par pētījumiem demogrāfijā ieguvis Pēterburgas Zinātņu akadēmijas lielo zelta medaļu un tās prezidenta Dmitrija Tolstoja prēmiju (1897), bijis Palestīnas valsts saimnieciskās uzbūves plāna autors (1918), Vācijas Kara ministrijas ekonomiskais padomnieks, pārtikas kartīšu sistēmas autors un uz statistiskiem aprēķiniem balstīta pēckara Vācijas saimniecības atjaunošanas plāna izstrādātājs (1919). Viens no Latvijas Universitātes dibinātājiem (1919), Tautsaimniecības un tiesību zinātņu fakultātes profesors, Saeimas deputāts (1928—1931). Ierosinājis veikt būtiskas izmaiņas Latvijas Republikas tautsaimniecības plānošanā.


Jumprava (stacija)

Jumprava ir pieturas punkts dzelzceļa līnijā Rīga—Daugavpils , kas atrodas Latvijā Vidzemes apdzīvotā vietā Jumpravā, kas ir Ogres novada Jumpravas pagasta centrs. Tā atrodas starp pieturas vietām Skrīveri un Kaibala. Jumpravas pieturā apstājas elektrovilcieni, kas kursē maršrutā Rīga—Aizkraukle, kā arī daļa Krustpils, Daugavpils, Zilupes un Madonas virziena dīzeļvilcienu. Stacijā biļešu kase ir slēgta.


Kaibala (stacija)

Kaibala ir dzelzceļa pieturas punkts, kas atrodas Latvijā Ogres novada Lielvārdes pagastā starp Jumpravas pieturu un Lielvārdes dzelzceļa staciju. Kaibala ir C biļešu zonas gala stacija. Pieturas punktā nav biļešu kases.


Ciemupe (stacija)

Ciemupe ir dzelzceļa pieturas punkts, kas atrodas Latvijā Ogres novada Ogresgala pagasta Ciemupes ciemā starp Ķeguma un Pārogres pieturām. Iepriekš, kustības apstākļos pa vienu sliežu ceļu, Ciemupē bija ierīkots sadales punkts. Pieturas punkta ēka tiek izmantota kā dzīvojamā māja, tajā nav biļešu kases.


Skaņu mežs

Skaņu mežs ir ikgadējis Latvijā rīkots eksperimentālās mūzikas un filmu festivāls. Pirmais festivāls norisinājās 2003. gadā. Festivālā ir uzstājušies vairāki plaši pazīstami mākslinieki no Latvijas un ārzemēm: Sunn O))), Wolf Eyes, Mouse on Mars, Battles, Liars, Kristians Fenezs, Mazie smirdīgie kociņi, Satellites LV, Trauma Moralis, Tesa, Soundarcade, Gas of Latvia, Raimonds Tiguls, Apziņas parazīti.

2010. gada Skaņu mežs norisinājās no 9. līdz 11. septembrim.


Lielvārde (stacija)

Lielvārde ir dzelzceļa līnijas Rīga—Daugavpils starpstacija, kas atrodas Vidzemes pilsētā Lielvārdē.

Stacija ir galapunkts vilcienu maršutam Rīga—Lielvārde, kā arī tajā pietur elektrovilcieni Rīga—Aizkraukle un maršrutu Rīga—Daugavpils, Rīga—Krustpils, Rīga—Madona, Rīga—Gulbene, Rīga—Zilupe dīzeļvilcieni. Posmā no Lielvārdes līdz Rīgai vairākos dīzeļvilcienos noteikta papildu piemaksa par ātrumu. Stacijā darbojas biļešu kase.


Lielvārde (nozīmju atdalīšana)

Lielvārde var būt: Lielvārde — pilsēta; Lielvārde — florbola klubs; Lielvārde — stacija līnijā Rīga—Daugavpils.


Sway (singls)

"Sway" ir amerikāņu grupas Pussycat Dolls singls no albuma PCD, albumā singls tika iekļauts bonusa dziesmu sarakstā. "Sway" ir angļu versija 1953. gadā sarakstītajai meksikāņu dziesmai "¿Quién será?". Pussycat Dolls ierakstītā dziesmas versija tika iekļauta filmas Padejosim? skaņu celiņā. Dziesmas videoklipa tika izdots 2004. gadā un tajā tika iekļautas ainas no filmas.


Ķegums (stacija)

Ķegums ir pieturas punkts dzelzceļa līnijā Rīga—Daugavpils, kas atrodas Ķegumā.

No stacijas biļešu kase ir slēgta.


Kaltene

Kaltene ir ciems Kurzemē, Talsu novada Rojas pagastā. Atrodas Rīgas līča rietumu krastā, pie autoceļa P131 (Tukums—Kolka), 7 km attālumā no pagasta centra Rojas, 35,5 km no novada centra Talsiem un 119 km attālumā no Rīgas. Cauri ciemam tek Žulniekvalks un Baznīcvalks.

Ciemā atrodas lieliem laukakmeņiem klāta jūras piekraste, kas ir viena no nedaudzajām tādām Latvijā, bet nedaudz uz dienvidiem no Kaltenes piekraste ietilpst aizsargājama ģeoloģiska un ģeomorfoloģiska dabas pieminekļa Kaltenes krasta veidojumi teritorijā. Savukārt 2—3 km attālumā iekšzemē ir cits dabas piemineklis — Kaltenes kalvas — Baltijas jūras seno stadiju krasta veidojumi — laukakmeņu grēdas.

Ievērojamākais kultūrvēsturiskais objekts Kaltenē ir 1567. gadā celtā Kaltenes Svētās Katrīnas luterāņu baznīca. Uz mākslīgi izbūvētas pussalas jūrā, kur savulaik atradās Kaltenes eksperimentālā lašveidīgo zivju fabrika, uzņēmējs Māris Gailis un arhitekte Zaiga Gaile ir izplānojuši un uzbūvējuši savu brīvdienu māju "Lieldienu sala", kas ir celtne ar izcilu arhitektūras vērtību un 2007. gadā izpelnījusies balvu kā gada labākā rekonstruētā ēka. Ēka izmantota arī filmas "Seržanta Lapiņa atgriešanās" filmēšanā. Ciemā arī uzņemta filma "Ilgais ceļš kāpās".


Višķi (stacija)

Višķi ir dzelzceļa stacija Augšdaugavas novada Višķu pagastā, līnijā Rēzekne I—Daugavpils. Stacijā pastāv tikai kravas satiksme (reizi gadā garām kursējošais vilciens Rīga—Aglona Višķos nepietur).


Dzīvības nodrošināšanas sistēma

Dzīvības nodrošināšanas sistēma kosmonautikā ir ierīču kopums, kas ļauj cilvēkam vai citai dzīvai būtnei normāli uzturēties kosmosā hermētiskā kosmiskajā aparātā. Tai visa lidojuma laikā jānodrošina cilvēks ar dzīvības uzturēšanai nepieciešamajām vielām, ka arī jāapstrādā viņa izdalītas vielas. Sistēmai tāpat jāuztur vide, kur uzturas cilvēks, noteiktā temperatūras diapazonā, pieņemamā atmosfēras spiedienā, ka arī jāaizsargā no bīstamas ārējās iedarbības, piemēram radiācijas un mikrometeoroīdiem.

Atkarībā no apgādes veida dzīvības nodrošināšanas sistēmas var būt atvērtas, daļēji slēgtas vai pilnībā slēgtas. Atvērtās tipa sistēmās visus krājumus piegādā no Zemes. Tādas ir visos kosmosa kuģos. Daļēji noslēgtās sistēmās daļa vielu tiek pārstrādāta otrreizējai izmantošanai. Piemēram, Starptautiskajā kosmosa stacijā ūdens no mazgāšanās, urīna, atmosfēras tvaika u.c. tiek savākts un destilācijas procesā attīrīts. Pēc tam šo ūdeni var izmantot dzeršanai, mazgāšanai vai lai elektrolīzes iekārtās iegūtu skābekli, ar kuru papildināt atmosfēru. Pilnībā slēgta tipa dzīvības nodrošināšanas sistēma būtu slēgta ekoloģiska sistēma, kurā visas cilvēka bioloģisko vajadzību vielas tiktu iegūtas, pārstrādājot cilvēka izdalītās vielas, tai skaitā pārtika tiktu izaudzēta uz vietas. Līdz mūsdienām šāda sistēma kosmosā vēl nav izveidota, bet nākotnē tādas būs nepieciešamas, cilvēkam ceļojot uz citām planētām un uz tām izveidojot pastāvīgas bāzes.

Dzīvības nodrošināšanas sistēma tiek ierīkota katrā kosmosa kuģī un orbitālajā stacijā, kurā paredzēts uzturēties cilvēkam. Kosmosa kuģos kritisku operāciju (pacelšanās, nolaišanās) laikā kosmonauti parasti ir tērpti skafandros, kuros ir rezerves dzīvības nodrošināšanas sistēma gadījumiem, ja galvenā sistēma sabojātos. Iziešanā atklātā kosmosā tiek izmantoti skafandri ar autonomu dzīvības nodrošināšanas sistēmu.


Višķi (nozīmju atdalīšana)

Višķi var būt: Višķi — apdzīvota vieta Augšdaugavas novada Višķu pagastā. Višķi — apdzīvota vieta Valmieras novada Plāņu pagastā. Višķi — dzelzceļa stacija līnijā Rēzekne I—Daugavpils.


Mihaels Hāneke

Mihaels Hāneke (, dzimis Minhenē, Vācijā) ir austriešu kinorežisors un scenārists. Hānekes filmām raksturīgs drūmi un nepatīkami motīvi, tās bieži attēlo mūsdienu sabiedrības trūkumus un problēmas. Savas karjeras laikā Hāneke ir strādājis arī televīzijā un teātrī.


Baltā lente

"Baltā lente" () ir 2009. gada Austrijas, Vācijas, Francijas un Itālijas kopražojuma psiholoģiska drāma, ko režisējis austriešu kinorežisors Mihaels Hāneke. Filmas sižets attēlo neizprotamus un drūmus notikumus kādā ģimenē un ar to saistītajā apkārtējā sabiedrībā kādā pilsētā Vācijas ziemeļos īsi pirms Pirmā pasaules kara. Balstoties uz Hānekes teikto, filma ir par "jebkāda veida terorisma cēloni, vienalga vai ar politisku vai reliģisku raksturu"

Filmas pirmizrāde notika Kannu kinofestivālā, . Tā ieguva Kannu kinofestivāla augstāko godalgu — zelta palmas zaru. Filma arī ieguva Zelta globusa balvu 2010. gadā kā labākā filma svešvalodā. Tāpat arī filma tika nominēta divās Amerikas Kinokadēmijas balvas kategorijās: Labākais operatora darbs (Kristiāns Bergers) un Labākā filma svešvalodā (pārstāvot Vāciju). 2016. gada BBC 100 labāko 21. gadsimta filmu sarakstā "Baltā lente" ierindojās 18. vietā.


Rojs Kīns

Rojs Moriss Kīns (; dzimis Korkā) ir bijušais Īrijas futbolists, pašlaik — futbola treneris. Savā 18 gadus ilgajā spēlētāja karjerā viņš spēlēja Cobh Ramblers komandā Īrijas līgā, Nottingham Forest un Manchester United (abi Anglijā), karjeru noslēdzot ar īsu posmu Celtic sastāvā Skotijā. Kopš 2013. gada ir Īrijas futbola izlases trenera asistents.

2004. gadā Pelē viņu iekļāva savā FIFA 100 sarakstā kā vienu no 125 labākajiem futbolistiem futbola vēsturē.

Būdams dominējošs centra pussargs, Kīns izcēlās ar savu agresīvo spēli un cīņassparu. Šī attieksme viņām palīdzēja izcelties kā Manchester United kapteinim no 1997. gada līdz pat kluba pamešanai 2005. gadā. Kīns klubā aizvadīja 12 gadus, palīdzot tam sasniegt vairākus nozīmīgus panākumus.

Pēc spēlētāja karjeras beigām sāka strādāt par treneri. Vadījis Anglijas klubus Sunderland un Ipswich Town, bijis Aston Villa galvenā trenera asistents. 2013. gada novembrī kļuva par Īrijas futbola izlases trenera asistentu, pirmo spēli šajā amatā aizvadot pret Latvijas izlasi.


Kīns

Fokshols Kīns (Foxhall Keene; 1867—1941) — amerikāņu jātnieks, golferis, polo spēlētājs un tenists, olimpiskās zelta medaļas ieguvējs; Johanness Kīns (Johannes Kühn; dzimis 1991) — vācu biatlonists; Maikls Kīns (Michael Keane; dzimis 1993) — angļu futbolists; Reimonds Kīns (Raymond Keene; dzimis 1948) — Lielbritānijas šahists; Robijs Kīns (Robbie Keane; dzimis 1980) — īru futbolists; Rojs Kīns (Roy Keane; dzimis 1971) — īru futbolists un treneris.


Otrā pasaules kara Austrumu fronte

Otrā pasaules kara Austrumu fronte bija viens no Otrā pasaules kara karadarbības teātriem, kas sevī ietvēra vienus no lielākajiem aplenkumiem un asiņainākajām kaujām cilvēces vēsturē — kauju par Maskavu, Ļeņingradas blokādi, kauju par Sevastopoli, Staļingradas kauju, kauju par Kaukāzu, Kurskas kauju, kā arī kauju par Dņepru. Karadarbība norisinājās Ziemeļeiropā, Austrumeiropā un daļēji Dienvideiropā starp Eiropas Ass valstīm, starp kurām bija Trešais reihs, Rumānija, Ungārija, Itālija, Slovākija, Horvātija, kā arī Somija, kas gan nebija Ass valsts, un Padomju Savienību. Šī fronte pastāvēja no 1941. gada 22. jūnija, kad Trešais reihs kopā ar saviem sabiedrotajiem uzbruka Padomju Savienībai, līdz 1945. gada 8. maijam, kad Trešais reihs parakstīja pamieru, faktiski bezierunu kapitulāciju (Bedingungslose Kapitulation der Wehrmacht) pēc pēdējām kaujām Berlīnē.

Dažādu valstu historiogrāfijā šī Otrā pasaules kara daļa tiek saukta dažādi, piemēram, Padomju Savienībā (arī mūsdienu Krievijā un vairākās bijušajās PSRS republikās) to sauca par Lielo Tēvijas karu (), Vācijā par Austrumu fronti (), Austrumu kampaņu () vai Krievijas kampaņu ().


Attēls:Viesturs Gredzens.jpg

Attēls ņemts no (Latvijas Avīzes pielikums "Mājas viesis").

Godprātīgas lietošanas noteikumi: Attēls jau iepriekš bijis samazināts. Tā publicēšana Vikipēdijā nerada zaudējumus autoram. Nav iespējams iegūt brīvu alternatīvu, jo attēlā redzamais cilvēks (V. Gredzens) ir miris.


Mārtiņš Prīmanis

Mārtiņš Prīmanis (dzimis , miris ) bija ķīmiķis un sabiedriskais darbinieks, Latvijas Universitātes profesors, Ķīmijas fakultātes dekāns un LU rektors, vēlāk Ostlandes Latvijas ģenerālapgabala izglītības un kultūras ģenerāldirektors, Rīgas Universitātes rektors.


Brīvā Daugava

Brīvā Daugava ir Jēkabpils novada laikraksts un viens no vecākajiem iznākošajiem laikrakstiem Latvijā. Laikraksts dibināts 1940. gadā, tas iznāk latviešu un krievu valodās trīs reizes nedēļā — otrdienās, ceturtdienās un sestdienās. "Brīvās Daugavas" lasītāju auditorija ir aptuveni trīsdesmit tūkstoši lasītāju.


2010. gada Haiti zemestrīce

2010. gada Haiti zemestrīce bija katastrofāla zemestrīce ar magnitūdu 7,0, kuras epicentrs atradās netālu no Leogānes 25 km attālumā no Haiti galvaspilsētas Portoprensas. Zemestrīce notika (otrdiena) pulksten 16:53 pēc vietējā laika (21:53 UTC). Līdz pat 24. janvārim bija vismaz 52 satricinājumi ar magnitūdu 4,5 vai vairāk. Tajā ievainojumus guva apmēram 3 miljoni cilvēku, Haiti valdība paziņoja, ka 230 000 cilvēki ir gājuši bojā, 300 000 cilvēki ir ievainoti un 1 000 000 cilvēku ir zaudējuši mājvietu. Tāpat tika nopostītas 250 000 dzīvojamās un 30 000 biznesa ēkas.


Nāves grupa

Nāves grupa ir apzīmējums apakšgrupai vairāku kārtu sporta spēļu turnīrā, kuras sastāvs ir ļoti līdzvērtīgs, konkurētspējīgs un spēcīgs. Visbiežāk spēcīgas komandas nekvalificējas turnīra nākamajai kārtai, jo ir ielozētas "nāves grupā". Parasti šo terminu attiecina uz FIFA Pasaules kausa finālturnīriem, lai arī laika gaitā šo terminu ir pārņēmuši citi futbola turnīri un citi sporta veidi.

Parasti pēc turnīra izlozes tiek spriests par to, kura ir turnīra "nāves grupa". Diskusijas izvēršas, jo nav īstas definīcijas šim jēdzienam. Daržreiz tas nozīmē vienkārši, ka grupā ir ielozētas vairākas spēcīgas turnīra dalībnieces, netieši norādot, ka šādas grupas ir katrā turnīrā.

"Nāves grupas" priekštece bija "gigantu cīņa" (), kā tika nosaukta 1958. gada FIFA Pasaules kausa 4. grupa, kurā bija ielozētas Brazīlija, Anglija, PSRS un Austrija.


Deniss Rodmens

Deniss Kīts Rodmens (; dzimis Trentonā, Ņūdžersijas štatā, ASV) ir bijušais amerikāņu basketbolists, spēlēja vieglā uzbrucēja un spēka uzbrucēja pozīcijās. Savas karjeras laikā spēlējis piecos NBA klubos: Detroitas "Pistons", Sanantonio "Spurs", Čikāgas "Bulls", Losandželosas "Lakers" un Dalasas "Mavericks". 1986. gada NBA draftā viņu ar kopējo 27. kārtas numuru izvēlējās Detroitas "Pistons".

Ir izcīnījis piecus NBA čempionu titulus (1989, 1990, 1996, 1997, 1998), divreiz piedalījies NBA Visu zvaigžņu spēlēs (1990, 1992). Viņš bija līgas labākais atlēkušo bumbu savācējs septiņas sezonas pēc kārtas. Tika iekļauts NBA simboliskajā aizsardzības izlasē septiņas reizes (1989—1993, 1995—1996) un divreiz tika atzīts par līgas labāko aizsargu.

2011. gada augustā viņš tika uzņemts basketbola slavas zālē.


Itālijas karogs

Itālijas karogs sastāv no trijām vienādām vertikālām joslām. Karoga joslas ir zaļa, balta un sarkana, turklāt zaļā krāsa atrodas karoga masta pusē. Savā pašreizējā izskatā tas ticis lietots kopš 1946. gada 19. jūnija un oficiāli tas tika apstiprināts 1948. gada 1. janvārī. Karoga ar likumu noteiktās garuma un platuma proporcijas ir 2:3.


Gregors Arbets

Gregors Arbets (; dzimis Tallinā, Igaunijas PSR, PSRS) ir profesionāls igauņu basketbolists, spēlē vieglā uzbrucēja pozīcijā. Pašlaik (2011) pārstāv Igaunijas basketbola līgas klubu BC Kalev/Cramo. Kopš 2002. gada ir Igaunijas basketbola izlases dalībnieks. Vēl ir spēlējis Igaunijas klubu Ehitustööriist, Tallinas "Kalev", Dalkia/Nybit un Vācijas kluba TSK Würzburg sastāvos. Vairākkārtēja Igaunijas čempions un Igaunijas kausa izcīņas uzvarētājs.


Juli

Juli ir Vācijas rokgrupa, kas tika dibināta 1999. gadā, taču pašreizējā sastāvā grupa darbojas kopš 2001. gada. Studijas albums Es ist Juli Vācijā tika sertificēts ar septiņkāršo zelta disku, Austrijā un Šveicē ar platīna diskiem. Grupas otrais albums Ein neuer Tag tika sertificēts Vācijā ar dubulto platīna disku. 2006. gadā grupa saņēma European Border Breakers balvu par vislabāk pārdotāko Vācijas mākslinieku debijas studijas albumu Eiropā (neiekļaujot Vāciju).


Pols Ņūmens

Pols Leonards Ņūmens (; dzimis Šeikerhaitsā, Ohaio štatā, ASV, miris Vestportā, Konektikutas štatā, ASV) bija amerikāņu aktieris, kinorežisors, humānists un autosacīkšu entuziasts.

Par saviem darbiem un lomām ir saņēmis daudzus apbalvojumus, tai skaitā Amerikas Kinoakadēmijas balvu par galveno lomu 1986. gada filmā "Naudas krāsa", kā arī deviņas reizes ticis nominēts Amerikas Kinoakadēmijas balvām. Bez tam Ņūmens saņēmis sešas Zelta globusa balvas, BAFTA kino balvu, Ekrāna aktieru ģildes balvu, Kannu kinofestivāla balvu, Emmy balvu.

Ņūmens ir sasniedzis vairākus atzīstamus sasniegumus autosportā. 1979. gada Lemānas 24 stundu sacīkstēs viņš izcīnīja 2. vietu.


Ņūmens

Alfrēds Ņūmens (Alfred Newman), amerikāņu komponists un diriģents (1901—1970); Gērijs Ņūmens (Gary Numan), angļu dziedātājs, komponists un mūziķis (dzimis 1958); Pols Ņūmens (Paul Newman), amerikāņu aktieris, filmu režisors, humānists un autosacīkšu entuziasts (1925—2008); Tomass Ņūmens (Thomas Newman), amerikāņu komponists (dzimis 1955. gadā)


Kondolīza Raisa

Kondolīza Raisa (; dzimusi Birmingemā, Alabamas štatā, ASV) ir amerikāņu profesore, diplomāte un rakstniece. Viņa bija 66. ASV valsts sekretāre. Raisa strādāja ASV prezidenta Džordža V. Buša prezidentūras laikā. K. Raisa bija pirmā afroamerikāņu sieviete, kas ieņēma šo amatu. Pirms viņas šajā amatā bija afroamerikāņu vīrietis Kolins Pauels. Viņa bija otrā sieviete šajā amatā. Laika posmā no līdz viņa bija ASV padomniece nacionālās drošības jautājumos. Pirms tam viņa sešus gadus (1993—1999) bija Stenforda Universitātes prezidente.


Jēkabpils Svētā Gara klosteris

Jēkabpils Svētā Gara klosteris ir Latvijas Pareizticīgās Baznīcas vīriešu klosteris, kas atrodas Jēkabpilī, Brīvības ielā 200.


Hannah Montana (skaņu celiņš)

Hannah Montana ir pirmais Disney Channel TV seriāla "Hanna Montana: Dubultā dzīve" skaņu celiņš. Albums tika izdots . Albums tika sertificēts pēc RIAA sistēmas ar trīskāršo platīna disku.


Rita Sproģe

Rita Sproģe (dzimusi ) ir Latvijas pašvaldību politiķe, Jūrmalas domes priekšsēdētāja. Līdz 2005. gadam studēja biznesa augstskolā "Turība", iegūstot profesionālo maģistra grādu tiesību zinātnēs. Bijusi Jūrmalas domes juriskonsulte un Dzimtsarakstu nodaļas vadītāja, 2014. gada novembrī ievēlēta par Jūrmalas domes deputāti.


Jēkabs Reinis

Jēkabs Reinis (dzimis Ogrē) ir latviešu aktieris.

Dzimis Latvijas Nacionālā teātra aktieru Jāņa Reiņa un Lāsmas Kugrēnas ģimenē.

Pēc vidusskolas beigšanas iestājies Policijas akadēmijā. Kādu laiku strādājis Bauskas CSDD nodaļā, kā arī Anglijā.

Atveidojis Dinu latviešu seriālā "UgunsGrēks". J. Reinis atveidojis galveno lomu — Vitoldu Reķi 2019. gadā pirmizrādi piedzīvojušā televīzijas seriālā "Sarkanais mežs". 2019. gadā saņēmis Lielo Kristapu kā Labākais aktieris par šo lomu seriālā.

2019. gadā J. Reinis kļuva par Nacionālā teātra aktieri, debitējot Ulda lomā "Pūt, vējiņi!" iestudējumā. Šobrīd darbojas ārštatā.

2021. gadā atveidojis Vili Lāci miniseriālā "Emīlija. Latvijas preses karaliene".


Juris Jonelis

Juris Jonelis (dzimis ) ir latviešu režisors.

2005. gadā absolvējis Latvijas Kultūras koledžu. 2008. gadā absolvējis Latvijas Kultūras akadēmijas Dramatiskā teātra režijas mākslas programmu. 2008. gadā iestājies Teātra mākslas maģistra programmā.

Režisējis izrādes Liepājas teātrī, Dailes teātrī, Teātra observatorijā un Daugavpils teātrī. Kā aktieris piedalījies Jaunā Rīgas teātra, Kultūras akadēmijas studentu teātra izrādēs un Daugavpils teātrī.


Georgijs Surkovs

Georgijs Surkovs (dzimis ) ir latviešu režisors.

2009. gadā beidzis Jūrmalas 5. vidusskolu. 2013. gadā absolvējis Latvijas Kultūras akadēmiju. 2016. gadā absolvējis maģistrantūru Maskavas Dailes teātra skolā.

2014. gadā izveidojis festivālu "Telpa - Daugavpils", kuram ir arī mākslinieciskais vadītājs.

Veidojis izrādes vairākos teātros, tai skaitā Daugavpils teātrī, Rēzeknes teātrī "Joriks", Dirty Deal Teatro un Rīgas Krievu teātrī.


Juglas kaujas

Juglas kaujas ( — Rīgas kauja) bija Latvijas brīvības cīņu laikā notikušo Cēsu kauju noslēdzošā fāze, kas beidzās līdz ar Strazdumuižas pamiera parakstīšanu 1919. gada 3. jūlija rītausmā. Kaujas notika starp Igaunijas 3. divīzijas spēkiem, kuros iekļāvās latviešu 2. Cēsu kājnieku pulks un Niedras valdībai pakļauto Baltijas landesvēru un Dzelzdivīziju, kas bija nodota Niedras pakļautībā.


Adopcija

Adopcija ir process, ar kuru persona uzņemas citas personas, parasti bērna, audzināšanu no šīs personas bioloģiskajiem vai likumīgā vecāka vai vecākiem, un ar šo procesu uz mūžu pārnes visas tiesības un pienākumus, līdz ar izcelsmi, no bioloģiskā vecāka vai vecākiem. Atšķirībā no aizbildniecības vai citām sistēmām, kas paredzētas jaunu cilvēku aprūpei, adopcija ir paredzēta, lai panāktu pastāvīgu statusa maiņu, un tādēļ sabiedrības atzīšana ir nepieciešama, izmantojot juridiskas vai reliģiskas sankcijas.

Vēsturiski dažas sabiedrības ir ieviesušas īpašus likumus, kas regulē adopciju; tajā pašā laikā citi ir mēģinājuši panākt adopciju, izmantojot mazāk formālas metodes, jo īpaši, izmantojot līgumus, kuros noteiktas mantojuma tiesības un vecāku atbildība bez papildu izcelsmes pārnešanas. Modernās adopcijas sistēmas, kas radušās 20. gadsimtā, parasti regulē visaptveroši statūti un noteikumi.


Ilona Bagele

Ilona Bagele (dzimusi ) ir latviešu operdziedātāja.

1999. gadā absolvējusi Jāzepa Vītola Latvijas Mūzikas akadēmijas Vokālās nodaļās bakalaura programmu, bet 2003. gadā - maģistratūru.

Pašlaik ir Daugavpils Universitātes asociētā profesore, kā arī Daugavpils teātra vokālā pedagoģe un muzikālā vadītāja. Latvijas Nacionālajā operā sākusi strādāt 2003. gadā.

Piedalījusies dažādu muzikālo izrāžu iestudējumos.


Atsegums

Atsegums ir redzama iežu daļa, kas atsegta Zemes virspusē. Atsegumi neaptver lielāko daļu sauszemes virsmas, jo daudzās vietās tie ir segti ar augsnes slāni un augāju. Atsegumi visbiežāk veidojas apgabalos, kur erozija ir strauja un pārsniedz atmosfēras spiediena rādītājus, piemēram, stāvās kalnu nogāzēs, kalnu grēdās un virsotnēs, upju krastos un tektoniski aktīvās teritorijās. Piemēram, Somijā ledāja erozija pēdējā ledus laikmeta maksimumā (aptuveni 11 000 gadu p.m.ē.) ar tai sekojošo jūras viļņu darbību un izostatisko pacelšanos, ir radījusi lielu skaitu gludu piekrastes un iekšzemes atsegumu.

Cilvēka izrakumi, piemēram, karjeru izstrāde un ceļu būve arī veido atsegumus.